title: Enrico Berlinguer

text: Ratkaiseva hetki Berlinguerin uralla tuli kun hän Moskovassa 7. kesäkuuta 1969, Neuvostoliiton painostuksesta huolimatta, ilmoitti että PCI pysyy aikaisemmassa päätöksessään tuomita Tšekkoslovakian miehitys. Berlinguer painotti puheessaan PCI:n ehdottomasti hylkäävän ajatuksen että olisi olemassa vain yksi oikea sosialismin malli, jota voitaisiin soveltaa kaikissa tilanteissa ja kaikissa yhteiskunnissa, niiden historiasta riippumatta.


title: Enrico Berlinguer

text:
PCI:n kolmannessatoista puoluekokouksessa, maaliskuussa 1972, Luigi Longo astui syrjään, saaden kunnianosoituksena puolueen uuden ja käytännössä merkityksettömän "puheenjohtajan" ("presidente") arvonimen, ja Berlinguer valittiin pääsihteeriksi.
Berlinguerin aika puoluejohtajana on lähes identtinen Italian historiassa lyijyvuosien nimellä tunnetun, lähes jokapäiväisten terroritekojen aikakauden, kanssa. Berlinguerin sisäpoliittisena päämäränä oli murtaa vuosikymmeniä kestänyt lukkiutunut tilanne jossa PCI oli suljettu maan hallitusten ulkopuolelle, siitä huolimatta että se oli maan toiseksi suurin puolue. Kristillisdemokraattien johtoportaasen ja sen vasemmistoon kuuluva Aldo Moro oli ainoa mahdollinen yhteistyökumppani. Heidän ensimmäinen tapaamisensa oli epävirallinen keskustelu joulukuussa 1971. Välittömästi Chilen sotilasvallankaappauksen jälkeen vuonna 1973, Berlinguer julkaisi kolme sitä kommentoivaa artikkelia puolueen aikausijulkaisussa "Rinascita". Näissä hän ehdotti kristillisdemokraattien ja PCI:n välistä parlamentaarista yhteistyötä. Hänen ehdotuksensa tuli tunnetuksi nimellä "Compromesso storico" (”historiallinen kompromissi”). Berlinguerin ehdotus lähti kahdesta perusolettamuksesta. Tärkein puolueen sisäisessä keskustelussa oli se että sosialistista yhteiskuntaa ei saataisi koskaan aikaan Italiassa ilman yhteistyötä poliittisen kentän maltillisen keskustan kanssa. Toinen olettamus oli se että Italian kaltaisen epävakaan demokratian rauhalliseen ja tehokkaaseen hallitsemiseen ei koskaan tulisi riittämään 51% äänistä. Vuosia kestäneiden keskustelujen jälkeen oli päästy niin pitkälle että PCI jätti äänestämättä Andreottin kolmannen hallituksen luottamuksesta 1976, päästäen näin valtaan oikeistolaisen yhden puolueen hallituksen. Yhteistyösopimuksen takuumiehenä oli Aldo Moro, jonka tehtäväksi jäi taivuttaa oman puolueensa vastahakoinen oikeistosiipi tälle linjalle. Kun Moro murhattiin toukokuussa 1978, kompromissin jatkuminen alkoi näyttää epätodennäköiseltä. Moron linjaa jatkaneen kristillisdemokraattien pääsihteerin Zaccagninin kärsittyä tappion oman puolueensa sisäisessä valtataistelussa ja tultua syrjäytetyksi helmikuussa 1980, Berlinguer ilmoitti virallisesti kompromissin päättyneeksi saman vuoden marraskuussa.
Berlinguerista tuli yksi eurokommunismin keulakuvista 1970-luvun lopulla hänen tuomittuaan Neuvostoliiton suorittaman Afganistanin miehityksen ja jälkikäteen Tšekkoslovakian miehityksen 1968. Hän teki tiivistä yhteistyötä Ranskan kommunistien johtajan Georges Marchais'n ja Espanjan kommunistien johtajan Santiago Carrillon kanssa. Berlinguerin kannatus italiassa oli varsin korkea samoin kuin puolueensa ja hän kykeni niin sanottuun "sorpassoon" eli kristillisdemokraattien ohittamiseen europarlamenttivaaleissa yhdessä sosialistien kanssa.


title: Enrico Berlinguer

text: Berlinguer kuoli aivoverenvuotoon joka alkoi 7. kesäkuuta 1984, kesken hänen Padovassa suorassa televisiolähetyksessä pitämäänsä puhetta; hän kuoli neljä päivää myöhemmin sairaalassa 62-vuotiaana.


title: Ninazu

text: Ninazu oli sumerilaisessa mytologiassa esiintynyt manalan ja parannustaidon jumala. Joissain myyteissä hänet mainitaan Enlilin ja Ninlilin poikana, toisissa taas Ereškigalin ja Gugalanan poikana. Ninazun puoliso oli Ninsutu; heidän poikansa nimi oli Ningišzida.


title: Ninazu

text: Ninazu oli Ešnunnan kaupungin suojelija kunnes Tispak otti hänen paikkansa. Hänellä oli pyhätöt nimeltä "E-sikul" ja "E-kurma". Toisin kuin läheistä sukulaistaan Nergalia, Ninazua pidettiin hyväntahtoisena jumalana.


title: Amin al-Husseini

text: Amin al-Husseini (1895/1897 – 4. heinäkuuta 1974) oli arabinationalisti ja muslimijohtaja Palestiinan brittiläisessä mandaatissa. Hän oli keskeinen sionismin vastustaja ja toimi vuosina 1921–1948 Jerusalemin suurmuftina.


title: Amin al-Husseini

text: Amin al-Husseini oli toisen maailmansodan aikana natsi-Saksan liittolainen ja tapasi vuonna 1941 Adolf Hitlerin. Hän auttoi rekrytoimaan Bosnian muslimeja näiden omaan SS-divisioonansa. Sodan päätyttyä hän pääsi Ranskan suojeluksessa Kairoon ja säästyi oikeudenkäynneiltä. Hänen tiedetään olleen mukana kehittämässä radikaalia islamia, jonka pohjana on ollut muslimiveljeskunta aate.


title: Ninsutu

text: Ninsutu eli Ninkautu oli sumerilaisessa mytologiassa esiintynyt jumalatar. Hän oli yksi kahdeksasta henkiolennosta jotka syntyivät kun Enki yritti parantaa saamiaan haavoja ja synnytti jokaisen parantamiseksi yhden jumalan. Ninsutu syntyi hänen hammassärystään. Myöhemmin Ninsutusta tuli manalan jumalan Ninazun vaimo.


title: Porin keskiaaltoasema

text: Porin keskiaaltoasema otettiin käyttöön kesällä 1988 taajuudella 963 kHz. Lähettimen teho oli 600 kW, ja se kuului juuri valmistuneeseen Porin lyhytaaltoasemaan. Preiviikin kaupunginosassa sijaitseva keskiaaltoasema korvasi Turun 100 kW:n lähettimen, joka oli käyttänyt samaa taajuutta. Uuden lähettimen kuuluvuusalueeksi määriteltiin koko pohjoinen Itämeri ja erityisesti Tukholman seutu.


title: Porin keskiaaltoasema

text: Keski- ja lyhytaaltolähetykset Porista päättyivät 31.12.2006 Yleisradion lähetysten osalta. Porin lyhytaaltokeskuksen omistanut Digita Oy joutui etsimään itselleen uusia asiakkaita, kun sopimus Yleisradion kanssa oli päättynyt kyseisessä vuodenvaihteessa. Tähän saakka Yleisradio oli ollut käytännössä Porin lyhyt- ja keskiaaltoaseman ainoa asiakas.


title: Porin keskiaaltoasema

text: 11. toukokuuta 2009 julkaistiin tieto, jonka mukaan Radio86 on aloittanut kiinalaiseen kulttuuriin keskittyvän radiokanavan lähetykset taajuudella 963 kHz. Digita toimittaa palvelun Porin keskiaaltoasemalta. Radio86 Tampereelta ja China Radio International Kiinasta tuottavat ohjelmia eri kielillä kanavalle. Kuuluvuusalueeksi on määritelty Pohjoismaat ja Baltia.


title: Abu (jumala)

text: Abu oli sumerilaisessa mytologiassa esiintynyt vähäinen kasvien jumala. Hän oli yksi kahdeksasta henkiolennosta jotka syntyivät kun Enki yritti parantaa saamiaan haavoja ja synnytti jokaisen parantamiseksi yhden jumalan. Synnytettyään kaikki kahdeksan Enki määräsi Abun kasvien kuninkaaksi.


title: Nintul

text: Nintul eli Nintulla oli sumerilaisessa mytologiassa esiintynyt Makanin kaupungin jumala. Hän oli yksi kahdeksasta henkiolennosta jotka syntyivät kun Enki yritti parantaa saamiaan haavoja ja synnytti jokaisen parantamiseksi yhden jumalan. Nintul syntyi hänen lantionsa kivuista. Synnytettyään kaikki kahdeksan Ea määräsi Nintulin Makanin valtiaaksi.


title: Ninkasi

text: Ninkasi oli sumerilaisessa mesopotamialainen mytologia esiintynyt oluen suojelijajumalatar.


title: Ninkasi

text: Hänen isänsä oli "Enki" eli "Ea", joka synnytti hänet yhdessä kahdeksan muun lapsen kanssa hänen yrittäessään parantaa saamiaan haavoja ja synnyttäessä jokaisen parantamiseksi yhden jumalan. Ninkasi syntyi suun haavasta. Synnytettyään kaikki kahdeksan lasta Ea määräsi Ninkasin olemaan valmiina tyynnyttämään ihmisten sydämet ja tyydyttämään halun.


title: Unreal II: The Awakening

text: Unreal II: The Awakening on vuonna julkaistu ensimmäisen persoonan ammuntapeli, jonka on julkaissut Atari ja kehittänyt Legend Entertainment. Peli on julkaistu Windowsille helmikuussa 2003 ja Xboxille vuonna 2004. Pelissä pelaaja on avaruudessa toimiva lainvalvoja John Dalton, jonka tehtävänä on etsiä seitsemän muinaisesinettä eri planeetoilta. Pelaajan apuna on Daltonin aluksen kolmen hengen miehistö. Kestoltaan peli on noin kymmentuntinen normaalilla vaikeusasteella pelattuna.


title: Ninti

text: Ninti oli sumerilaisessa mytologiassa esiintynyt jumalatar. Hän oli yksi kahdeksasta henkiolennosta jotka syntyivät kun Enki yritti parantaa saamiaan haavoja ja synnytti jokaisen parantamiseksi yhden jumalan. Ninti syntyi hänen kylkiluunsa kivuista. Lastensa syntymän jälkeen Ea teki Nintistä kuukausien jumalan.


title: Enšagag

text: Enšagag eli Enšag oli sumerilaisessa mytologiassa esiintynyt jumala. Hän oli yksi kahdeksasta henkiolennosta jotka syntyivät kun Enki yritti parantaa saamiaan haavoja ja synnytti jokaisen parantamiseksi yhden jumalan. Enshagag oli Dilmunin valtias.


title: Ninlil

text: Ninlil (𒀭𒊩𒌆𒆤 DNIN.LÍL, "avoimen kentän valtiatar" tai "ilman valtiatar", alun perin Sud, assyrialais-babylonialainen nimi Mullitu tai Mylitta) oli sumerilaisessa mytologiassa esiintynyt ilman ja etelätuulen jumalatar ja Enlilin puoliso.


title: Ninlil

text: Hänen sukunsa on eri myyteissä kuvattu hyvin eri tavalla. Yleensä hänet kuvataan Haian ja Nunbarsegunu (tai Nisaban) tyttäreksi. Toisaalta hän saattoi olla myös Anun ja Nammun tytär. Ninlilin ja Enlilin lapsia olivat ainakin kuun jumala Nanna ja kuoleman jumala Nergal. Myös Ninazu ja Ninurta mainitaan joissain teksteissä Ninlilin lapsina.


title: Gugalanna

text: Gugalanna eli Gugalana ("taivaan suuri sonni"; sumeria: "gu" = "sonni", "gal" = "suuri", "an" = "taivas", "-a" = genetiivin pääte) oli sumerilaisessa mytologiassa esiintynyt suureksi sonniksi tai häräksi kuvattu jumala.


title: Gugalanna

text: Gugalanna oli manalan jumalattaren Ereškigalin ensimmäinen aviomies. Gugallanna oli niin suuri ja voimakas, että sen käveleminen sai maan tärisemään. Gilgameš ja Enkidu silpoivat hänet julmasti, mistä suuttuneena Inanna, jolle Enkidu oli uhannut tehdä saman, rankaisi Enkidua kuolemalla. Jakaakseen surun sisarensa Ereškigalin kanssa Inanna laskeutui manalaan.


title: Takaa-ajettu (televisiosarja)

text: Takaa-ajettu ("The Fugitive") on yhdysvaltalainen QM Productionsin ja United Artists Televisionin tuottama televisiosarja, jota esitettiin alun perin ABC:llä vuodesta 1963 vuoteen 1967. Sarjaa tuotettiin neljän kauden eli 120 jakson verran. Kolme ensimmäistä kautta ovat mustavalkoisia, neljäs värillinen.


title: Takaa-ajettu (televisiosarja)

text: "Takaa-ajetun" päähenkilö on David Janssenin esittämä indianalainen tohtori Richard Kimble, joka syyttömänä tuomitaan kuolemaan vaimonsa murhasta. Kimbleä vankilaan kuljettava juna ajaa kuitenkin raiteiltaan ja hän pääsee pakenemaan aloittaakseen todellisen murhaajan, ”yksikätisen miehen”, jäljittämisen. Samaan aikaan Kimblen jäljillä ovat poliisit, eritoten Barry Morsen esittämä komisario Philip Gerard.


title: Takaa-ajettu (televisiosarja)

text: Vuonna 1993 "Takaa-ajetusta" tehtiin samanniminen elokuvaversio, jonka pääosaa esitti Harrison Ford. Liittovaltion apulaissheriffi Samuel Gerardin roolia esittänyt Tommy Lee Jones sai roolisuorituksestaan parhaan miessivuosan Oscar-palkinnon.


title: James Drury

text: James Child Drury (s. 18. huhtikuuta 1934 New York) on yhdysvaltalainen näyttelijä, joka näytteli 1960-luvun lännensarjan "Virginialaisen" nimiroolissa Wyomingin Medicine Bow’ssa sijainneen Shiloh-nimisen suuren karjatilan virginialaista työnjohtajaa.


title: James Drury

text: Drury syntyi New Yorkissa, missä hänen isänsä toimi New Yorkin yliopiston markkinoinnin professorina. Hän kasvoi New Yorkissa ja Oregonissa. Drury on eronnut ja hänellä on kaksi poikaa. Toinen heistä, Timothy Drury, on muusikko ja ollut mukana muun muassa The Eagles -yhtyeessä.


title: Espoon Akilles

text: Espoon Akilles (EsAk) on vuonna 1946 perustettu espoolainen urheiluseura. Seuran nimi oli vuoteen 1989 asti Voimistelu- ja Urheiluseura Matinkylän Akilles r.y. Seuralla on vuosien saatossa ollut useita lajeja. Alkuaikoina hiihto ja nyrkkeily olivat merkittävimmät. Nykyään päälajeja ovat koripallo sekä suunnistus, joka tuli lajivalikoimaan 1950-luvulla.


title: Espoon Akilles

text: Seuran naisten koripallojoukkueen noustua mestaruussarjaan 1993 perustettiin Espoo Basket Team yhdessä EPS-Basketin kanssa.


title: Espoon Akilles

text: Seura järjestää yhdessä Leppävaaran Sisun kanssa Espoorastit-kuntosuunnistusta.


title: Espoon Akilles

text: Menestyneitä Akilleksen urheilijoita ovat olleet 1 500 m Helsingin olympialaisissa juossut Aulis Pystynen, suunnistuksen maailmanmestari Kari Sallinen sekä hiihtosuunnistuksen viestin maailmanmestari Raili Sallinen.


title: Videopuhelu

text: Videopuhelu tarkoittaa internetin, matkapuhelimen tai muun vastaavan kautta käytävää keskustelua, jossa osapuolet näkevät toisensa. Videopuheluun voi osallistua kaksi, tai yleensä useampiakin henkilöitä. Videopuhelun toiminta edellyttää, että kaikilla osapuolilla on käytössä vähintään mikrofoni, jotta ääni kuuluu. Kuvaa varten tarvitaan myös kamera, joka on yleensä web-kamera tai matkapuhelimen kamera. Matkapuhelimissa videopuhelut yleistyvät 3G-verkon käytön laajetessa.


title: Videopuhelu

text: Tunnetuimpiin videopuheluita tarjoaviin palveluihin kuuluvat Skype, Windows Live Messenger, sekä useat matkapuhelinpalvelut.


title: Pikavalinta

text: Pikavalinta tarkoittaa matkapuhelimen ominaisuutta, jonka avulla voidaan nopeasti valita jokin nimilistassa oleva numero.


title: Pikavalinta

text: Pikavalinnat asetetaan numeronäppäimille 1-9, ja ne valitaan painamalla pitkään valittua näppäintä. Pikavalinta numero 1 on vastaajapalvelun numero.


title: Pikavalinta

text: Yksinkertaisin tapa lisätä uusi pikavalinta on painaa pitkään sellaista näppäintä, jolle ei ole omaa pikavalintaa. Pikavalintoja voi muokata, ja asettaa myös uusia päävalikon Luettelo-kohdasta.


title: Jüri Lina

text: Jüri Lina (s. 13. lokakuuta 1949 Tartto) on virolainen kirjailija ja elokuvaohjaaja, joka erityisesti tunnetaan neuvostomiehityksen aikaisena toisinajattelijana ja salaliittoteoreetikkona. Hän asuu vuodesta 1979 Ruotsissa. 1970-luvulla useita hänen kirjoittamiaan artikkeleita julkaistiin suomalaisissa lehdissä, muun muassa "Ultra"-lehdessä.


title: Jüri Lina

text: KGB pakotti Linan poistumaan maasta vuonna 1979 uhkaamalla häntä mielisairaalalla, ja hän poistui Helsingin kautta Tukholmaan. kanssa ongelmiin ajautunut Lina on Ruotsissa kirjoittanut salaliittoteorioita sisältävät teokset "Under Skorpionens tecken" ("Skorpionin merkin alla") ja "Världsbyggarnas bedrägeri". Niiden voi luonnehtia käsittelevän vapaamuurariutta, uutta maailmanjärjestystä ja globalismin paljastuksia.


title: Jüri Lina

text: Tammikuussa 2013 Yleisradion MOT-ohjelma käytti Linaa lähteenä vapaamuuraieta koskevassa ohjelmassa.


title: Herman’s Hermits on Tour

text: (Their Second Album!) Herman’s Hermits on Tour on Herman’s Hermits -yhtyeen vuonna 1965 julkaistu toinen albumi.


title: Herman’s Hermits on Tour

text:
A-puoli
B-puoli


title: Mir Aimal Kasi

text: Mir Aimal Kasi, alias Mir Kansi, (10. helmikuuta 1964 Quetta, Balochistan, Pakistan - 14. marraskuuta 2002 Jarratt, Virginia, Yhdysvallat) oli pakistanilainen terroristi, joka ampui kaksi ja haavoitti kolmea CIA:n työntekijää tiedustelupalvelun päämajassa Langleyssa, Virginiassa 1993.


title: Mir Aimal Kasi

text: Kasi syntyi 1964 varakkaaseen pakistanilaiseen perheeseen. Isänsä kuoltua hän peri noin 100 000 dollarin arvoisen summan. Vuonna 1991 Kasi muutti Yhdysvaltoihin, jossa käytti väärennettyjä papereita nimellä Mir Kansi.


title: Mir Aimal Kasi

text: Aamulla 25. tammikuuta 1993 Kasi ammuskeli AK-47-rynnäkkökiväärillä Yhdysvaltain tiedustelupalvelun CIA:n päämajan pysäköintialueella tappaen kaksi työntekijää haavoittaen lisäksi kolmea. Iskun jälkeen Kasi poistui paikalta ja seuraavana päivänä hän pakeni lentämällä Pakistaniin. Hänet nimettiin yhdeksi FBI:n kymmenestä etsityimmästä pakoilijasta. Hänet etsintäkuulutettiin ja aluksi hänestä tarjottiin 100 000 dollarin palkkio, joka aikaa myöten nousi aina 2 miljoonaan. Yli neljä vuotta kestänyt ajojahti päättyi Punjabissa varhain aamulla 15. kesäkuuta 1997, kun FBI:n yksikkö ratsasi Kasin hotellihuoneen. Pidätykseen liittyy joitakin epäselvyyksiä. Virallisesti FBI:n on kerrottu saaneen tietää Kasin olinpaikasta palkkiota vastaan annetun vihjeen perusteella ja suorittaneen seuranneen pidätyksen Pakistanin valtion hyväksymänä tai jopa yhteistyössä sen tiedustelupalvelun ISI:n kanssa. Pidätys suoritettiin kuitenkin enemmän tai vähemmän omavaltaisesti ja vasta Kasin viemiselle maasta haettiin Pakistanin valtion lupa.


title: Mir Aimal Kasi

text: Kasi vietiin Yhdysvaltoihin, jossa käydyssä oikeudenkäynnissä hänet tuomittiin kuolemaan helmikuussa 1998. Tuomio pantiin täytäntöön Greensville Correctional Center -vankilassa 14. marraskuuta 2002, jolloin Kasi teloitettiin ruiskuttamalla häneen myrkkyä. Viisi päivää myöhemmin Kasin kotikaupungissa Quettassa yli 20 000 ihmistä kokoontui jalkapallostadionilla järjestettyyn muistotilaisuuteen, jossa Kasin sanottiin yhdistäneen muslimit Yhdysvaltoja vastaan. Yhdysvalloissa Kasia on puolestaan pidetty esimerkkinä sekä puheissa aseenkanto-oikeuksien tiukentamisen puolesta että maahanmuuttopolitiikkaa koskevissa keskusteluissa.


title: Urban Assault

text: Urban Assault on TerraTools-pelitalon (myöh. RadonLabs) kehittämä ja Microsoftin vuonna 1998 julkaisema tietokonepeli. Peli on yhdistelmä reaaliaikaista strategiapeliä ja FPS-peliä. Peli sijoittuu massiivisen ympäristötuhon jälkeiseen maailmaan 2070-luvulla.


title: Urban Assault

text: 2000-luvun alussa on tapahtunut ympäristökatastrofi, jonka seurauksena ilmakehä on saastunut ja otsonikerros tuhoutunut, jolloin maan pinnalle pääsee vaarallisia määriä ultraviolettisäteilyä. Säteily ja saasteet ovat tappaneet elämän valtameristä ja tehneet suuresta osasta maapalloa elinkelvottoman ihmisille. Ihmiset joutuvat elämään pienissä kaupungeissa, joita ympäröivä kupolimainen voimakenttä suojaa niitä liialliselta säteilyltä. Maailmassa vallitsee ruoka- energia- ja resurssipula, ja ihmiskunta on jakautunut ryhmittymiin, jotka sotivat toisiaan vastaan. Kaikki ryhmittymät käyttävät uutta teknologiaa, jonka avulla sota-aluksia voidaan luoda pelkästä energiasta ja ohjata tukialuksen ("Host Station") kautta.


title: Urban Assault

text: Vastarintaliike ("The Resistance") edustaa demokraattista ja vapaata yhteiskuntaa, ja liikkeen tavoitteena on selviytyä kriisistä ja palauttaa rauha maapallolle. Vastarintaliike oli jo tuhoutumaisillaan, kunnes joukko hakkereita ja insinöörejä yhdisti vapaan maailman tietokoneet suureksi tekoälyllä varustetuksi järjestelmäksi. Järjestelmään kuului seitsemän tukialusta, joita kutakin ohjaa ihminen ("Synaptic Donor Unit, SDU"), jonka aivot on liitetty osaksi järjestelmää. Pelaaja asettuu viimeisen tukialuksen komentajaksi, muut kuusi ovat tuhoutuneet taisteluissa.


title: Urban Assault

text: "Ghorkovit" on kommunistinen ja totalitaristinen ryhmittymä, joka hallitee Itä-Eurooppaa ja Aasiaa. He olivat aluksi "Resistancen" liittolaisia, mutta kääntyivät myöhemmin näitä vastaan, kun nämä yrittivät myydä heidät ulkoavaruudesta tulleille valloittajille saadakseen itse lisäaikaa.


title: Urban Assault

text: "Taerkastenit" on lähinnä Etelä-Euroopassa ja Afrikassa vaikuttava vahvasti uskonnollinen veljeskunta, joka vihaa modernia teknologiaa ja syyttää teollistunutta yhteiskuntaa ilmakehän ja valtamerien pilaamisesta.


title: Urban Assault

text: "Musta lahko" ("Black Sect") on mystinen, lähinnä rikollisista ja terroristeista koostuva ryhmä, joka liittyi sotaan ajaakseen omia etujaan. He hyödyntävät muilta ryhmittymiltä varastettua teknologiaa.


title: Urban Assault

text: Avaruusolennot ovat päättäneet käyttää sekasortoista tilannetta hyväkseen. Ensimmäisenä saapuivat "Mykonianit". Heidän tavoitteenaan on valloittaa Maa ja muuttaa se heille sopivammaksi; tällöin myös ihmiskunta on tuhottava. He ovat luoneet "Parasite"-nimisen koneen, joka imee energiaa Maan ytimestä ja muuntaa sitä Mykonianien käyttöön. Koneen tuhoaminen on pelaajan päätavoite; jos se ei onnistu, Maan ydin kylmenee ja Maan magneettikenttä häviää, jolloin maailmanloppu on varma.


title: Urban Assault

text: Pian Mykonianien jälkeen saapuivat "Sulgogarit". Ne ovat suuria sieniä muistuttavia lentäviä olentoja, joiden kaikki "alukset" ovat ilmeisesti eläviä ja käyttävät voimakkaita kemiallisia ja biologisia aseita. Sulgogarien tavoitteena on luoda Maasta elinpaikka itselleen ja ne käyttävät ihmisiä ravinnokseen.


title: Urban Assault

text: Peli yhdistää strategiapelin ja FPS-pelin ominaisuuksia. Pelaaja voi luoda aluksia, kuten panssarivaunuja ja lentokoneita, sekä rakennuksia, esimerkiksi voimalaitoksia ja tutka-asemia, ohjatessaan tukialusta. Aluksille voi määrätä tehtäviä kartalta tai niitä voi ohjata itse. Pelimaailma esitetään aina sen aluksen kuvakulmasta, jota pelaaja ohjaa. Pelin tekoäly ohjaa muita aluksia. Tekoälyn ohjaamat alukset lähettävät pelaajalle viestejä liittyen esimerkiksi kohteen tavoittamiseen tai perääntymisaikeisiin.


title: Urban Assault

text: Yksinpelissä pelaaja suorittaa tehtäviä, joita on pelin täysversiossa 42. Uusia tehtäviä avautuu sitä mukaa kun edellisiä suoritetaan, eivätkä ne etene lineaarisesti. Pelaaja voi usein valita seuraavan tehtävän useista vaihtoehdoista. Tehtäviä suorittamalla saa myös mm. uusia aluksia ja muuta teknologiaa käyttöönsä.


title: Urban Assault

text: Peliä voi pelata myös moninpelinä internetin välityksellä. Moninpelissä jokainen pelaaja valitsee ryhmittymän, jota ohjaa. Tavoitteena on tuhota muut ryhmittymät.


title: Urban Assault

text: Peli sai osakseen sekä positiivista että negatiivista kritiikkiä. Strategia- ja FPS-pelin yhdistämistä pidettiin yleisesti hienona oivalluksena ja pelin hyvää joystick-tukea kehuttiin. Peliä kritisoitiin mm. käyttöliittymän puutteista, kovasta vaikeustasosta ja yksitoikkoisuudesta. Pelin myyntilukemat jäivät varsin alhaisiksi.


title: Urban Assault

text: Peliin kehitettiin lisäosa "Urban Assault: Metropolis Dawn", jota ei kuitenkaan julkaistu, ilmeisesti pelin alhaisen suosion vuoksi. Lisäosassa pelaaja pääsee pelaamaan Ghorkovien ja Taerkastenien puolella, ja lisäosan tarina on kerrottu näiden ryhmittymien näkökulmasta.


title: Urban Assault

text: Ilmeisesti turhautunut pelinkehittäjä antoi lähes valmiiksi kehitetyn lisäosan pelin pienelle faniyhteisölle. Monet pitävät sitä, ja itse peliä, nykyään "abandonwarena", koska pelin tukeminen on lopetettu eikä sitä myydä juuri missään. On kuitenkin hyvä muistaa, että pelin tekijänoikeudet ovat yhä voimassa.


title: Mulle kaikki heti nyt

text: Mulle kaikki heti nyt on Tommy Tabermannin vuonna 2004 julkaistu albumi. Albumin julkaisi Helsinki Records.


title: Mulle kaikki heti nyt

text: Albumin kappaleiden sävellyksistä vastaa Maki Kolehmainen ja sanoituksista Tommy Tabermann. Kappaleissa Tabermann lausuu runojaan ja lauluosuudet esittävät artistivierailijat.


title: Mulle kaikki heti nyt

text: Albumin kappale "Kiitti vitusti" levytettiin vuonna 2002. Kappale oli alun perin tarkoitus julkaista Pelastakaa Lapset ry:n Tiukula-hanketta tukemalla "Hullut mielenterveyden puolesta" -albumilla, mutta se hyllytettiin kappaleen sanoituksen vuoksi. Kappaleen sanoitus oli Tabermannin vuonna 2001 julkaistussa kirjassa "Passionara" olevan samannimisen runon teksti.


title: Kiitti vitusti

text: Kiitti vitusti on Tommy Tabermannin esittämä vuonna 2002 levytetty musiikkikappale. Kappaleen sävelsi Maki Kolehmainen salanimellä Vitun Säveltäjä. Kappaleen sanoitus on alun perin julkaistu Tabermannin vuoden 2001 kirjassa "Passionata" samannimisenä runona. Vokaaliosuudet laulaa artisti Vera.


title: Kiitti vitusti

text: Tabermannin mukaan satiirinen kappale on kannanotto ”vitun puolesta esteettistä ja kielellistä rappiota vastaan”.


title: Kiitti vitusti

text: Kappale oli alun perin tarkoitus julkaista Pelastakaa Lapset ry:n Tiukula-hanketta tukeneella "Hullut mielenterveyden puolesta" -albumilla, mutta sitä ei julkaistu kappaleen sanoituksen vuoksi. Kappale julkaistiin vasta vuonna 2004 omana singlenään ja Tabermannin studioalbumilla "Mulle kaikki heti nyt".


title: Lily Loveless

text: Lily May Loveless (s. 16. huhtikuuta 1990 Lontoo) on englantilainen näyttelijä. Hän on kotoisi Hackneystä, Itä-Lontoosta, jossa on käynyt myös roomalaiskatollista koulua. Loveless tunnetaan parhaiten roolistaan Naomi Campbellina "Skins – liekeissä" -nuortensarjassa, josta hän myös sai BAFTA -palkinnon.


title: Lily Loveless

text: "Skins – liekeissä" oli Lovelessin televisiodebyytti. Hän näytteli sarjan kolmannella ja neljännellä tuotantokaudella vuosina 2009–2010. Sen jälkeen hän on esiintynyt muun muassa televisiosarjoissa "Bedlam" ja "The Fades" vuonna 2011. Samana vuonna Loveless teki ensimmäisen elokuvaroolinsa itälontoolaisesta tyttöjengistä kertovassa trillerissä "Sket" jossa hänen roolinsa oli Hannah.


title: Hitit

text: Hitit voi tarkoittaa seuraavia:


title: Hitit

text: Hitit on useamman artistin tai yhtyeen kokoelma-albumin nimi:


title: Isaak Iselin

text: Isaak Iselin (17. maaliskuuta 1728 – 15. kesäkuuta 1782) oli sveitsiläinen filosofi.


title: Isaak Iselin

text: Iselin aloitti filosofian opiskelun Baselissa 1742. Hän siirtyi Göttingenin yliopistoon opiskelemaan lakia 1747 ja väitteli tohtoriksi Baselissa 1751. Hän ei kuitenkaan menestynyt luennoitsijana ja siirtyi journalistiksi. Vuonna 1755 hän julkaisi teoksen "Philosophischen und patriotischen Träume eines Menschenfreundes", josta sai tunnustusta kirjoittajana. Vuosikymmenen lopulla hän siirtyi Baseliin kaupungin virkamieheksi, ja työskenteli virassa kuolemaansa saakka.


title: Isaak Iselin

text: Vuonna 1764 hän julkaisi massiivisen teoksen "Geschichte der Menschheit", ("Ihmiskunnan historia") ja 1776 ilmestyi "Träume eines Menschenfreundes" ("Ihmisystävän unelmia").


title: Isaak Iselin

text: Kirjailijana Iselin oli filantrooppi ja fysiokraatti, ja Jean-Jacques Rousseauta vastustaen hän näki historian ihmiskunnan kehityksen lineaarisena jatkumona. Hän oli Johann Heinrich Pestalozzin ystävä ja tukija.


title: Lontoon olympialaiset

text: Lontoon olympialaisilla voidaan tarkoittaa useampaa eri olympiatapahtumaa:


title: Our Love to Admire

text: Our Love to Admire on newyorkilaisen Interpolin albumi, joka julkaistiin 10. heinäkuuta 2007. Albumin levy-yhtöinä toimi Yhdysvalloissa Capitol Records, ja Britanniassa Parlophone. Albumin kappaleista "The Heinrich Maneuver", "Mammoth" ja "No I in Threesome" julkaistiin singleinä.


title: Our Love to Admire

text: Albumi ylsi Suomen virallisen listan sijalle 3.


title: Diane Farr

text: Diane Farr (s. 7. syyskuuta 1969, New York City, New York) on yhdysvaltalainen näyttelijä. Hänen kenties kuuluisin roolina on ollut FBI-agentti Megan Reevesinä CBS:n rikossarjassa "Num3rot", josta hän lähti sarjan neljännellä tuotantokaudella.


title: Diane Farr

text: Diane on naimisissa Seung Yong Chungin kanssa. Heillä on kolme lasta; Beckett Mancuso sekä kaksoset Sawyer Lucia ja Coco Trinity. Lisäksi Dianella on veli Billy, joka toimii näyttelijänä sekä ohjaajana Los Angelesissa.


title: Pesä (oikeustiede)

text: Pesä on yhden tai useamman henkilön varoista ja veloista koostuva varallisuuskokonaisuus. Pesään osallisten oikeudet kohdistuvat kokonaisuuteen, eivät yksittäisiin esineisiin tai oikeuksiin. Pesä voi olla kuolinpesä, konkurssipesä, purettavan osakeyhtiön selvityspesä tai ennen vuoden 1930 avioliittolakiuudistusta solmitun avioliiton yhdyspesä. Vanhoissa, ennen vuotta 1930 solmituissa avioliitoissa puolisoiden omaisuus oli pääsääntöisesti yhteistä, mutta puolisoiden oli tietyin edellytyksin mahdollista saada pesäero, jolla kumpikin puoliso sai omaisuutensa ja velkansa omaan vallintaansa.


title: Pesä (oikeustiede)

text: Pesänjakaja on tuomioistuimen määräämä henkilö, joka toimittaa osituksen tai perinnönjaon. Pesänselvittäjä on tuomioistuimen määräämä toimitusmies, joka hallinnoi kuolinpesää ja tekee sen selvittämisen eli pesänselvityksen. Väliaikainen pesänhoitaja on konkurssipesän lakimääräinen edustaja konkurssiin asettamisen ja velkojainkuulustelun välisenä aikana. Aiemmin pesänkavallukseksi luokitellut teot täyttävät rikoslain uudistusten jälkeen varkauden tai kavalluksen tunnusmerkistön.


title: Nicolas Falacci

text: Nicolas Falacci on yhdysvaltalainen televisiokäsikirjoittaja sekä -tuottaja. Hän on luonut yhdessä vaimonsa Cheryl Heutonin kanssa televisiosarjan "Num3rot". Nicolas on myös käsikirjoittanut sarjan jaksoja.


title: Väliyhteisö

text: Väliyhteisö on alhaisen verotuksen valtiossa sijaitseva yhteisö, jonka avulla pyritään välttämään verojen maksua ankarammin verottavassa valtiossa. Väliyhteisöt toimivat usein kansainvälisten yritysten verosuunnittelun apuvälineenä, mutta niiden avulla voidaan yrittää välttää myös suurituloisten ihmisten pääomatulojen ja ansiotulojen verotusta. Monet valtiot ovat säätäneet väliyhteisöjä koskevaa lainsäädäntöä, jolla pyritään estämään verotuksen välttäminen. Tällöin väliyhteisön osakasta verotetaan yhteisön tulosta silloinkin, kun tuloa ei ole jaettu osakkaille voittona.


title: Väliyhteisö

text: Suomalaisessa määräämisvallassa olevia ulkomaisia väliyhteisöjä koskeva laki (1217/1994) tuli voimaan vuoden 1995 alussa. Se koskee väliyhteisöjä, joissa suomalainen osakas etupiireineen omistaa vähintään 25 prosenttia yhteisön pääomasta tai on oikeutettu vähintään 25 prosentin osuuteen yhteisön tuotosta. Väliyhteisöjä eivät ole yhteisöt, joiden kotipaikka on Euroopan talousalueeseen kuuluvassa valtiossa.


title: Rengaskorkki

text: Rengaskorkki on kruunukorkin tyyppinen pullonkorkki, johon liitetystä renkaasta vetämällä korkki aukeaa. Euroopassa rengaskorkkeja valmistaa ainoastaan hämeenlinnalainen Finn-Korkki Oy , jonka tuotantoon ne ovat kuuluneet vuodesta 1983 lähtien. Muualla maailmassa niitä valmistetaan Japanissa ja Thaimaassa. Rengaskorkin suosio väheni Suomessa 1990-luvun alussa, mutta 2000-luvulla käyttö on jälleen kasvanut. Ainakin Laitilan Wirvoitusjuomatehdas on ottanut sen Suomessa uudelleen käyttöön. 1970-luvun "takuukorkki" oli rengaskorkin tapainen.


title: Velvoite

text: Velvoite on velkasuhteessa olevan velallisen velvollisuus tehdä velkojalle tietty suoritus. Suoritus voi olla esimerkiksi rahasumman maksaminen, esineen luovuttaminen toisen omistukseen tai palvelun toteuttaminen.


title: Velvoite

text: Velkojalla on suoritukseen saamisoikeus. Suorituksen jäädessä täyttämättä velallinen on oikeudellisessa vastuussa velkojaa kohtaan. Tämä vastuu ilmenee muun muassa velvollisuutena korvata velkojalle aiheutunut vahinko.


title: Velvoite

text: Velvoitteita ovat "rahavelvoite" ja "luontoisvelvoite". Rahavelvoite tarkoittaa, että velvoitteen sisältö on rahan maksaminen. Luontoisvelvoitteen () sisältö on muun kuin rahasuorituksen tekeminen. Tällainen velvoite voi olla esimerkiksi esineen luovuttaminen tai palvelusuorituksen tekeminen. Luontoisvelvoite voi käytännössä muuttua rahavelvoitteeksi, mutta rahavelvoite ei yleensä muutu luontoisvelvoitteeksi.


title: Velvoite

text: Luontoissuoritukseen ei voi pakottaa, jos se vaatisi henkilökohtaista työtä. Jos esimerkiksi arkkitehti kieltäytyy laatimasta häneltä tilattuja piirustuksia, häntä ei voi siihen ulosottotoimin pakottaa, vaan velkojan vaadeoikeus muuttuu oikeudeksi vaatia vahingonkorvausta.


title: Velvoite

text: Velvoiteoikeus on yksityisoikeuteen kuuluva oikeudenala, joka käsittelee sidonnaisuuksia ja suhteita velvoitetun ja oikeutetun välillä. Velvoiteoikeudellinen sidonnaisuus alkaa velvoitteen syntyessä ja lakkaa täytettäessä velvoite tai velvoitteen voimassaolon päättyessä esimerkiksi vanhentumisen vuoksi.


title: Pugwash

text: Pugwash on kylä Kanadan Cumberlandin piirikunnassa Nova Scotiassa. Vuonna 2006 sen väkiluku oli 784, pinta-ala 502,0 km² ja asukastiheys 80/km².


title: Pugwash

text: Kylässä harjoitetaan kalastusta, suolakaivostoimintaa ja pienimuotoista teollisuutta. Se sijaitsee Northumberlandinsalmessa Pugwashinjoen suulla.


title: Pugwash

text: Pugwashin nimi juontuu alkuperäisheimon mi’kmaqien kielen micmacin sanasta ”pagweak” joka tarkoittaa ”syvää vettä” eli syvää satamaa.


title: José Santamaría

text: José Emilio Santamaría Iglesias (s. 31. heinäkuuta 1929 Montevideo, Uruguay) on uruguaylais-espanjalainen entinen jalkapalloilija ja jalkapallovalmentaja. Keskuspuolustajana pelannut Santamaría muistetaan urastaan Real Madridissa sekä Uruguayn ja Espanjan maajoukkueissa.


title: José Santamaría

text: Espanjalaisten siirtolaisten poika Santamaría pelasi Pocito-nimisessä juniorijoukkueessa ennen nousuaan montevideolaisen Nacionalin edustusmiehistöön, jonka kanssa hän voitti viisi Uruguayn-mestaruutta. Ensiesiintymisensä Uruguayn maajoukkueessa hän teki vuoden 1952 Amerikan-mestaruuskilpailuissa. Myöhemmin hän oli tärkeä osa Uruguayn joukkuetta vuoden 1954 maailmanmestaruuskilpailuissa, jossa se sijoittui neljänneksi.


title: José Santamaría

text: Santamarían peliesitykset MM-kilpailuissa kiinnittivät espanjalaisseura Real Madridin puheenjohtajan Santiago Bernabéun huomion, ja kun uuden ulkomaalaisvahvistuksen hankinta tuli ajankohtaiseksi, muisti Bernabéu Santamarían. Hän siirtyi seuraan keväällä 1957. Eurooppalaista jalkapalloilua tuolloin hallinneen joukkueen kanssa Santamaría saavutti muun muassa kolme peräkkäistä Euroopan cupia. Santamaría toimi tasapainottavana pelaajana joukkueessa, jonka hyökkäysvoimasta vastasivat pelaajat kuten Rial, Kopa, Di Stéfano, Gento ja Puskás. Saatuaan Espanjan kansalaisuuden hänet valittiin myös Espanjan maajoukkueeseen, jota hän edusti vuoden 1962 MM-kilpailuissa.


title: José Santamaría

text: Peliuransa jälkeen Santamaría toimi valmentajana. Espanjan kuninkaallinen jalkapalloliitto palkkasi hänet vuonna 1968 olympia- ja nuorten joukkueiden valmentajaksi. Vuosina 1971–1978 hän valmensi barcelonalaista Españolia, jonka hän johdatti kahdesti UEFA Cupiin. Kauden 1972–1973 kolmas sija Primera Divisiónissa on seuran historian paras. Vuonna 1978 hän pelasi jalkapalloliiton tehtäviin maajoukkueiden koordinaattoriksi ja kahta vuotta myöhemmin hänet nimitettiin maajoukkueen päävalmentajaksi. Vuoden 1982 MM-kotikilpailuissa hän ei kuitenkaan pystynyt johdattamaan joukkuetta jatkolohkoa pidemmälle.


title: Khalid

text: Khalid voi tarkoittaa ainakin seuraavia:


title: National 3

text: National 3 on Ranskan jalkapalloilun viidenneksi korkein sarjataso. Sarja on jaettu kolmeentoista 14 joukkueen lohkoon, joista voi nousta National 2:een ja pudota aluesarjoihin. Koko sarjassa pelaa siis 128 joukkuetta.


title: National 3

text: Jokaisen 13 lohkon kaikki joukkueet pelaavat keskenään kaksinkertaisen sarjan. Jokaisesta lohkosta lohkovoittaja nousee suoraan National 2:een. Lohkojen kolme viimeistä putoavat Division d'Honneuriin.


title: National 3

text: Lohko A Nouvelle-Aquitaine


title: National 3

text: Lohko B Pays de la Loire


title: Moondance

text: Moondance on Belfastissa Pohjois-Irlannissa syntyneen laulaja-lauluntekijä ja multi-instrumentalisti Van Morrisonin kolmas sooloalbumi.


title: Moondance

text: Kaikki kappaleet on tehnyt Van Morrison.Valokuvaus: Elliott Landy


title: Moondance

text: Suunnittelu: Bob Cato


title: National

text: National tarkoittaa joissakin kielissä 'kansallinen', 'valtakunnallinen'. Sen merkityksiä ovat muun muassa seuraavat:


title: Bache

text: Bache voi viitata seuraaviin:


title: Vuoden opiskelijaurheilija -palkinto

text: Vuoden opiskelijaurheilija -palkinto myönnetään ammattikorkeakoulussa tai yliopistossa opiskelevalle suomalaiselle urheilijalle.


title: Vuoden opiskelijaurheilija -palkinto

text:
Valinnan perusteina ovat menestyminen opiskelijoiden omissa kansainvälisissä arvokilpailuissa, parittomina vuosina universiadeissa tai parillisina vuosina eri lajeissa järjestettävissä opiskelijoiden MM-kisoissa, muu urheilullinen menestys sekä opintojen ja urheilu-uran
onnistunut yhteensovittaminen.


title: Vuoden opiskelijaurheilija -palkinto

text: Palkinto on myönnetty vuodesta 2002 lähtien. Sen myönsi vuoteen 2014 asti Opiskelijoiden liikuntaliitto ja vuodesta 2015 alkaen Olympiakomitean urheiluakatemiaohjelma.


title: Cheryl Heuton

text: Cheryl Heuton on yhdysvaltalainen televisiokäsikirjoittaja sekä -tuottaja. Hän on luonut yhdessä puolisonsa Nicolas Falaccin kanssa rikossarjan "Num3rot".


title: Cheryl Heuton

text: Ennen siirtymistään käsikirjoittajaksi Heuton työskenteli toimittajana kalifornialaisessa sanomalehdessä.


title: Paakkurahkasammal

text: Paakkurahkasammal ("Sphagnum compactum") on sammallaji. Se kuuluu "Sphagnaceae"-heimoon ja rahkasammalten sukuun.


title: Paakkurahkasammal

text: Paakkurahkasammal on ulkonäöltään pötkömäinen. Sillä on tiheässä ulospäisiä haaroja 2-3 samassa kimpussa. Yleisväriltään paakkurahkasammal on kellanvihreä tai kellertävä, siinä ei ole punaista. Sen varsi on tumma ja varsilehdet ovat pienet ja kolmiomaiset. Se muistuttaa joskus nummirahkasammalta ("Sphagnum molle"). Itiöpesäkkeet ovat sillä tavallisia.


title: Paakkurahkasammal

text: Paakkurahkasammalta esiintyy koko Suomessa.


title: Paakkurahkasammal

text: Paakkurahkasammal kasvaa vähäravinteisilla paikoilla, koska se on heikko kilpailija.


title: Sonic & Knuckles

text: Sonic & Knuckles on Sonic Teamin kehittämä ja Segan julkaisema tasohyppelypeli. Peli on julkaistu vuonna Sega Mega Drivelle.


title: Sonic & Knuckles

text: Peli kuuluu "Sonic the Hedgehog" -pelisarjaan ja on suoraa jatkoa "Sonic the Hedgehog 3:lle".


title: Kymönkosken koulu

text: Kymönkosken koulu on Viitasaaren kunnassa Keitelejärven pohjoisosassa Kymönvirran rannalla sijaitseva peruskoulu. Kymönkosken koulu on toinen jäljellä olevista kyläkouluista Viitasaarella (Huopanan koulun lisäksi). Koulu aloitti toimintansa vuonna 1902. Uusi koulurakennus valmistui vuonna 1967 ja se peruskorjattiin ja laajennettiin vuonna 2004. Vuoden 2004 laajennuksen aikana Kymönkosken oppilaat siirtyivät puoleksi vuodeksi Kolimanpään kouluun. Nykyään se on 3-opettajainen koulu.


title: Kymönkosken koulu

text: Vuonna 2007 Kolimanpään koulun oppilaat siirrettiin Kymönkosken kouluun, koska Kolimanpään koulu lakkautettiin.


title: Kymönkosken koulu

text: Vuonna 2009 kesällä tehtiin kouluun piharemontti. Piharemontissa koulun piha muutettiin hiekasta asfaltiksi.


title: Kymönkosken koulu

text: Vuoden 2017 syksyllä koulun pihaan asennettiin neljä uutta pihavälinettä.


title: Kymönkosken koulu

text: Koulun johtaja on Sakari Nikkinen. Hän opettaa myös 5-6. luokkaa.


title: Hanna Kulenty

text: Hanna Kulenty (s. 18. maaliskuuta 1961 Białystok) on puolalainen säveltäjä. Hän opiskeli vuosina 1980–1986 sävellystä Włodzimierz Kotońskin johdolla Varsovan Chopin-musiikkiakatemiassa ja sen jälkeen vuoteen 1988 Louis Andriessenin johdolla Haagin Kuninkaallisessa musiikkikonservatoriossa. Lisäksi hän osallistui useille kesäkursseille, joissa hän sai opetusta Iannis Xenakikselta, Witold Lutosławskilta, Thomas Kessleriltä ja François Bernard Mâchelta.


title: Hanna Kulenty

text: Kulenty oli tuomariston jäsenenä Münchenin biennaalissa 1995. Hänen sävellystensä joukkoon kuuluu kaksi oopperaa, kolme sinfoniaa, konserttoja, muita orkesteriteoksia ja neljä jousikvartettoa. Säveltäjä asuu Varsovassa ja Arnhemissa, Alankomaissa.


title: Tore Johansen

text: Tore Johansen on norjalainen näyttelijä ja laulaja. Hänet muistetaan "The Julekalender" -ohjelman norjalaisesta versiosta, jossa hän esitti Gjertrud Sandia ja Hansi-tonttua. Hän on myös esiintynyt Trøndelag Teaterissa merkittävissä rooleissa kuten "Les Misérables" (Kurjat) 2006 sekä "Marcus & Julie" 2007.


title: Tore Johansen

text: Tore Johansen lauloi 1960-luvun yhtyeessä Difference, joka soitti psykedeelistä rockia. Hän kuuluu myös laulutrioon nimeltä To tenorer og en te.


title: Lydos

text: Lydos oli noin vuosina 560–540 eaa. työskennellyt lyydialaista syntyperää oleva attikalainen mustakuviomaalari. Hänen nimensä merkitsee mahdollisesti vain "lyydialaista".


title: Lydos

text: Hänen tai hänen työpajansa tekemät astiat olivat laadultaan vaihtelevia, mutta ilmaisultaan eloisia ja dramaattisia.


title: Tom Daley

text: Thomas ”Tom” Robert Daley (s. 21. toukokuuta 1994 Plymouth, Englanti) on brittiläinen uimahyppääjä. Hän on 10 metrin kerroshypyissä Euroopan-mestari vuosilta 2008, 2012 ja 2016 sekä maailmanmestari vuosilta 2009 ja 2017.


title: Tom Daley

text: Daley kuului myös 14-vuotiaana Ison-Britannian olympiajoukkueeseen Pekingissä 2008, jossa hän sijoittui 10 metrin kerroshyppyjen yksilökilpailussa seitsemänneksi ja parikilpailussa Blake Aldridgen kanssa kahdeksanneksi. Kansainyhteisön kisoissa 2010 hän sai kultaa sekä kerroshyppyjen henkilökohtaisessa että parikilpailussa. Lontoon olympialaisissa 2012 hän sai kerroshypyistä henkilökohtaisessa kilpailussa pronssia ja sijoittui parikilpailussa neljänneksi. Kansainyhteisön kisoissa 2014 hän sai kerroshypyistä yksilökilpailun kultaa ja parikilpailussa hopeaa. Rio de Janeiron olympialaisissa 2016 hän saavutti kerroshyppyjen parikilpailussa pronssia Daniel Goodfellow'n kanssa.


title: Tom Daley

text: Aikuisten maailman- ja Euroopan-mestaruuden lisäksi Daley voitti hopeaa juniorien maailmanmestaruuskilpailuissa 2008 10 metrin kerroshypyistä sekä kolmen metrin ponnahduslaudalta.


title: Tom Daley

text: Seuratasolla Daley edustaa Plymouth Divingia.


title: Tom Daley

text: Daley on naimisissa yhdysvaltalaisen käsikirjoittajan Dustin Lance Blackin kanssa.


title: Reinhold Felix von Willebrand

text: Vapaaherra Reinhold Felix von Willebrand (23. helmikuuta 1858 Helsinki – 6. toukokuuta 1935 Helsinki) oli suomalainen kulttuuripersoona, toimittaja, Suomen Olympiakomitean perustajajäsen ja sen ensimmäinen puheenjohtaja vuosina 1907–1919. Hän edusti Suomea Kansainvälisessä olympiakomiteassa vuosina 1908–1920.


title: Reinhold Felix von Willebrand

text: Aatelisarvon suvulle saavutti hänen isänsä Knut Felix von Willebrand lääkintöhallituksen pääjohtajana. Suvulla oli laaja maaomaisuus, mm. Säätytalon tontti ja Stansvikin kartano Helsingin Laajasalossa. Von Willebrand opiskeli filosofian kandidaatiksi ja juristiksi Helsingin yliopistossa ja sai varatuomarin arvon 1890. Työnsä hän teki pääosin kuitenkin perheomaisuuden hoitajana. Aatelisarvonsa ansiosta hän osallistui säätyvaltiopäiville (1885–1906) aatelissäädyssä sukunsa edustajana.


title: Reinhold Felix von Willebrand

text: Von Willebrand voimisteli nuoruudessaan Helsingfors Gymnastikklubbenissa (HGK) ja toimi myöhemmin ruotsinkielisten urheilupiirien keskeisenä järjestöihmisenä. Von Willebrand toimi Suomen Luistinliiton puheenjohtajana vuosina 1908–1917 ja oli perustamassa Suomen Hiihdonedistämisliittoa ja Suomen Soutuliittoa.


title: Reinhold Felix von Willebrand

text: Von Willebrandin KOK-jäsenyyttä ehdotti silloinen ruotsalainen KOK-edustaja Viktor Balck Haagissa 1907. Jäsenyys astui voimaan virallisesti Lontoon olympiakisojen yhteydessä pidetyssä istunnossa 1908. Olympiadiplomatiassa von Willebrand joutui puolustamaan Suomen edustusoikeutta niin Lontoon kuin Tukholmankin kesäkisoissa. Valtaa pitävät venäläiset eivät katselleet Suomen omaa kansainvälistä edustusta myötämielisesti. Vuonna 1914 Suomi menettikin oman olympialaisen edustusoikeutensa. Tällöin von Willebrandin kiinnostus olympialaiseen urheilutoimintaan väheni merkittävästi.


title: Reinhold Felix von Willebrand

text: Puhtaasti ruotsinkielinen von Willebrand ei saavuttanut suomenkielisen urheiluväen täyttä luottamusta. Suomen itsenäistyttyä ja saatua jälleen kansainvälisen edustusoikeutensa olympiaurheilussa hän ilmoitti kuitenkin vuonna 1919 eroavansa KOK:n jäsenyydestä vastalauseeksi Saksan sulkemiselle Antwerpenin olympiakisoista. Samalla hän luopui Suomen Olympiakomitean puheenjohtajuudesta ja jätti molemmat tehtävät Ernst Krogiukselle.


title: Reinhold Felix von Willebrand

text: Urheilujohtaja-ansioiden lisäksi von Willebrand on tunnettu kulttuurisaavutuksistaan. Hänet tunnetaan "Finsk Tidskriftin" julkaisijana: hän vastasi lehdestä lähes 25 vuotta aina vuoteen 1931 asti. Ansioistaan ruotsinkielisen kulttuurin alalla hänet valittiin 1899 Svenska litteratursällskapetin hallitukseen, jossa hän toimi aina vuoteen 1918. Hän testamenttasi huomattavan omaisuutensa tälle seuralle ja Konstsamfundetille.


title: Reinhold Felix von Willebrand

text: Von Willebrand sävelsi pienimuotoisia teoksia, joista tunnetuimpia ovat "Helsingfors Gymnastikklubbs marsch" (1885) ja yksinlaulu "Långsamt som kvällsskyn" (1888).


title: Michael Mullen

text: Michael Glenn Mullen (s. 4. lokakuuta 1946) on Yhdysvaltain laivaston amiraali ja Yhdysvaltain puolustushaarakomentajien neuvoston entinen puheenjohtaja 1. lokakuuta 2007 – 30. syyskuuta 2011. Sitä ennen hän toimi laivasto-operaatioiden komentajana 2005–2007, varakomentajana 2003–2004 ja laivaston Euroopan joukkojen komentajana. Hän valmistui Yhdysvaltain laivastoakatemiasta vuonna 1968.


title: Rovaniemen Palloseuran kausi 2009

text: Rovaniemen Palloseuran kausi 2009 oli RoPS:n 24:s kausi pääsarjatasolla ja nykyisessä Veikkausliigassa 16:s. Vaihtuvuus kaudeksi 2009 Rovaniemen Palloseuran pelaajistossa oli suurta.


title: Rovaniemen Palloseuran kausi 2009

text: Kauden 2008 ykkösmaalivahti Kalle Rönkkö sai lähteä. Puolustuksesta lähtivät myös Antti Uimaniemi, Juha Majava, sekä Patrice Ollo N'Doumba. Ainoastaan avauskokoonpanon Uimaniemen RoPS olisi halunnut pitää, mutta kun Uimaniemen sopimus loppui syksyyn 2008 ja hän sai tarjouksen MyPalta. Näin Uimaniemi siirtyi pois Rovaniemen Palloseurasta ilmaiseksi etelään. Jo aikaisemmin joukkueesta oli lähtenyt keskuspuolustaja Aleksandr Kulik. Sopupeliepäilyt pelaajaa kohtaan johtivat lopulta sopimuksen purkamiseen. Samasta syystä myös toinen maalivahti Nikolai Pavlenko oli poistunut joukkueesta.


title: Rovaniemen Palloseuran kausi 2009

text: Keskikentällä RoPS koki karvaimmat menetykset kun 71:n maaottelun kokemuksen pelaaja ja johtaja Mika Nurmela siirtyi AC Ouluun. Saksalainen Daniel Bauer myös vakuutti peleissään, mutta loukkaantumiset eivät johtaneet jatkosopimuksen syntyyn. Keskikentän oikealta laidalta lähti Titi Essomba, jonka sopimus loppui ja joka aikoi tehdä päätöksensä joukkueen valinnasta vasta keväällä 2009 ja Rovaniemen Palloseuralla ei ollut aikaa odotella Titin päätöstä. Hyökkäyksestä lähti vielä tehoton pelaaja Philip Edeipo (kaksi maalia 17 pelissä) oli joukkueen radikaali muuttuminen kaudelle 2009 selviö. Vain neljä miestä säilyi avauskokoonpanosta kaudelle 2009.


title: Patlabor

text: Patlabor (tulee sanoista "patrol" ja "labor") viittaa Mobile Police Patlabor (機動警察パトレイバー "Kidō keisatsu Patlabor") -anime- ja -mangateoksiin. Sen loi ryhmä nimeltä Headgear, jonka jäseniä ovat ohjaaja Mamoru Oshii, kirjoittaja Kazunori Ito, mecha-suunnittelija Yutaka Izubuchi, hahmosuunnittelija Akemi Takada, ja manga artisti Masami Yūki. Manga sai Shogakukan manga award -palkinnon vuonna 1991.


title: Patlabor

text: Patlabor koostuu mangasta, TV-sarjasta, kahdesta OVA-sarjasta, kolmesta elokuvasta ja lyhytfilmistä. Sarjan pohjalta on luotu videopelejä ja lisenssituotteita OST:stä leluihin.


title: Patlabor

text: Uusi näytelty sarja ja elokuva ilmestyy vuosina 2014 ja 2015 nimeltään "The Next Generation -Patlabor-." Sarja koostuu 12-jaksosta, jotka näytetään 7:ssä osassa alkaen huhtikuun 5. 2014 ja elokuva ilmestyy keväällä 2015. Sarjan pääohjaajana ja elokuvan ohjaajana toimii Mamoru Oshii.


title: Patlabor

text: Tarina sijoittuu julkaisun aikaiseen lähitulevaisuuteen 1998-2002. Robotit, joita kutsutaan nimellä "Labor", käytetään raskaissa rakennustöissä. "Tokyo Metropolitan Police" käyttää Patlabor-robotteja taistellakseen laboreilla käytävää rikollisuutta vastaan.


title: Sillalla

text: Sillalla on Dave Lindholmin 13. sooloalbumi, joka ilmestyi loppuvuodesta 1990. Levy uudelleenjulkaistiin 8. joulukuuta 2010, uudelleen masteroituna. Kaksi edellistä Dave Lindholmin levyä olivat olleet englanniksi laulettuja. Edellinen Lindholmin albumi, vuonna 1989 ilmestynyt "Creampistols", oli tehty White Midnight -nimisen bändin nimissä.


title: Kate Nash

text: Kate Marie Nash (6. heinäkuuta 1987 Lontoo) on englantilainen indieartisti ja laulunkirjoittaja. Hänen "Made of Bricks" albuminsa on myynyt platinaa Isossa-Britanniassa.


title: Kate Nash

text: Nash syntyi Lontoossa ja kasvoi Harrowissa. Hän on pienestä pitäen ollut kiinnostunut musiikista. Hänen uransa alkoi vuonna 2006, kun hän latasi musiikkiaan Myspace-sivustolle ja löysi itselleen pian sen jälkeen managerin.


title: Niobidi-maalari

text: Nimellä Niobidi-maalari tunnetaan attikalainen punakuviotekniikkaa edustava maljakkomaalari, joka eli klassisen kauden alussa noin 460 eaa. Maalari on saanut nimensä niobidien surmaa kuvaavasta teoksestaan.


title: Niobidi-maalari

text: Niobidi-maalari maalasi suurikokoisia astioita, joiden kuva-aiheet kiersivät usein teoksissa päällekkäisinä friiseinä. Hänen työskentelytapaansa vaikuttivat ehkä seinämaalaukset. Niobidi-maalari kokeili työssään erilaisia tekniikoita ja monenlaisia perspektiivejä.


title: Shaun White Snowboarding

text: Shaun White Snowboarding on Ubisoft Montrealin kehittämä ja Ubisoftin julkaisema lumilautailuaiheinen urheilupeli. Peli julkaistiin vuonna 2008 PlayStation 2:lle, PlayStation 3:lle, Xbox 360:lle, OS X:lle, Wiille (""), Nintendo DS:lle, PlayStation Portablelle, iOS:lle ja Microsoft Windowsille.


title: Shaun White Snowboarding

text: Pelissä on monien muiden pelien tavoin avoin pelimaailma. Pelin päähenkilö on Shaun White. Pelissä on kuusi erilaista vuorta, joissa voi vapaasti lasketella ja tehdä tehtäviä. Niitä ovat esimerkiksi Yhdysvallat, Alaska, Eurooppa, Japani. Kun rinne on laskettu alas, ylös päästään kätevästi hisseillä ja helikoptereilla. Vuorille on ripoteltu haasteita, joista saa palkinnoksi rahaa. Pelissä on myös tutka, jonka avulla on helpompi löytää haasteita ja muita mielenkiintoisia kohteita, ja siinä on myös ensimmäisen-persoonan kuvakulma. Pelaaja voi lisäksi merkitä nopealla näppäinkomennolla paikan, johon voi myöhemmin hypätä toisella pikatoiminolla. Onlinen moninpeliin mahtuu 16 pelaajaa.


title: Sulkasammalet

text: Sulkasammalten ("Ptilium") sukuun kuuluu vain yksi laji, sulkasammal.


title: Sin (jumala)

text: Sin (akkadialainen nimi: Sîn, Suen, sumeri: Nanna, "valaisija") oli sumerilaisessa ja mesopotamialaisessa mytologiassa esiintynyt kuun jumala. Häntä palvottiin Babyloniassa, Assyriassa, Harranissa ja Sumerissa. Sin oli Enlilin ja Ninlilin poika.


title: Sin (jumala)

text: Sinin vaimo oli Ningal, ja heidän lapsiaan olivat auringon jumala Utu (Shamash) ja Venuksen jumalatar Inanna (eli Ištar). Sin muodosti lastensa kanssa jumalten taivaallisen kolminaisuuden.


title: Sin (jumala)

text: Nannan pääpyhättöä Urissa oli nimeltään "E-giš-šir-gal" ("suuren valon talo"). Sinin pyhättö sijaitsi Harranissa ja oli nimeltään "E-khul-khul" ("ilojen talo"). Myöhemmin alun perin erillisiset jumaluudet Nanna ja Sin alkoivat viittata samaan jumalaan, vain eri nimillä. Sin on yleensä kuvattu vanhana parrakkaana miehenä joka kantaa sirppiä ja ratsastaa siivekkäällä härällä. Kuuhun liitettynä jumaluutena häneen liitettiin myös luku 30, joka on noin sama määrä kuin kuunkierron mukaisen kuukauden kesto päivinä (tarkalleen noin 29 ja puoli päivää).


title: Nanna

text: Nanna voi tarkoittaa ainakin seuraavia:


title: Lähdesammalet

text: Lähdesammalet ("Philonotis") on omenasammalten heimoon kuuluva suku. Siihen kuuluu kuusi Suomessa esiintyvää lajia.


title: Lähdesammalet

text: Lähdesammalten lehdet ovat sinertävän kellertäviä ja aika lyhyitä. Varsi on punainen ja siittiöpesäkkeistöt kukkamaisia.


title: Ningal

text: Ningal ("suuri valtiatar") oli sumerilaisessa mytologiassa esiintynyt jumalatar. Hän oli Enkin (Ean) ja Ningikurgan tytär ja kuunjumala Nannan puoliso: heidän lapsiaan olivan Utu ja joidenkin tekstien mukaan myös Inanna ja Iškur. Hänen palvomisensa alkoi eteläisessä Mesopotamiassa ja hänen kulttinsa keskittyi Urin kaupunkiin.


title: Evolutiivisesti stabiili strategia

text: Evolutiivisesti stabiili strategia (ESS) on strategia, joka on hallitsemassaan ympäristössään vastustuskykyinen uusille invaasioille. Evolutiivisesti stabiili strategia on niin peliteorian kuin biologiankin käsite.


title: Evolutiivisesti stabiili strategia

text: Tarkan määritelmän mukaan ESS on strategia, joka hallitessaan populaatiota ei voi jäädä toiseksi millekään vaihtoehtoiselle strategialle. Koska ESS on riippuvainen siitä, mikä populaation hallitseva strategia on, erilaisia ESS:iä voi olla mahdollista syntyä riippuen alussa vallitsevista olosuhteista. Populaatio voi olla evolutiivisesti epästabiili esimerkiksi suuren luonnonmullistuksen jälkeen, mutta jos populaatioon syntyy ESS, se myös pysyy siinä, sillä valinta rangaitsee siitä poikkeamista.


title: Evolutiivisesti stabiili strategia

text: Evolutiivisesti stabiili strategia on aina strategia, joka pärjää itseään vastaan. Tämä on suora seuraus siitä, että menestyvä strategia on aina sellainen, joka hallitsee populaatiota. Tällöin se myös kohtaa useita kopioita itsestään, jolloin se voi pärjätä vain pärjäämällä itseään vastaan.


title: ESS

text: ESS voi viitata seuraaviin:


title: Juha Arikoski

text: Juha Tapio Arikoski (s. 10. maaliskuuta 1965 Kuopio) on psykologi (PsL), johdon ja esimiesten työnohjaaja STOry ja tietokirjailija.


title: Juha Arikoski

text: Psykologian opintojen ohessa Juha Arikoski työskenteli mielisairaanhoitajan sijaisena Niuvanniemen kriminaalimielisairaalassa (nyk. Niuvanniemen sairaala), jossa hän teki psykologisia mielentilatutkimuksia. Valmistuttuaan Arikoski opetti Jyväskylän yliopiston psykologian ja biologian laitoksella mm. biologista psykologiaa ja aivohistologiaa. Suomen Akatemian rahoittamana hän tutki oppimisen ja muistin hermostollista perustaa Etelä-Kalifornian yliopistossa (University of Southern California, Los Angeles) Yhdysvalloissa.


title: Juha Arikoski

text: Vuonna 1999 Arikoski siirtyi Johtamistaidon Opistoon, jossa hän toimi johtajana (Leadership Development) JTO | Management Institute of Finland MIF Oy. Maaliskuussa 2017 hän aloitti johtajana Ramboll Management Consultingissa, jossa hän vastaa Johtaminen ja työyhteisöt palveluliiketoiminnasta.


title: Juha Arikoski

text: Juha Arikoski oli 2010-2015 Sukuseurojen keskusliitto SSK ry:n hallituksen puheenjohtaja. Hän kuuluu 1953 perustettuun Hoffrénien sukuyhdistykseen.


title: Juha Arikoski

text: Maanpuolustuskoulutusyhdistys MPK:n ja Puolustusvoimien kertausharjoituksissa Arikoski on kouluttanut reserviläisjohtajia vuodesta 2009.


title: Juha Arikoski

text: 1970-luvulla hän opískeli Kuopion konservatoriossa instrumenttinaan vetopasuuna, jota hän soitti kuopiolaisen nuorisopuhallinorkesteri Rajalan Puhaltajien lisäksi jazz-, rock- ja tanssiorkesterikokoonpanoissa. Arikoski on 1986 perustetun, raskasta melodista rockia esittävän pohjoissavolaisen Exception To The Rule (ETTR) -yhtyeen vokalisti ja laulaja-rumpali mm. Deep Purplen, Led Zeppelinin ja Sladen musiikkia esittävässä helsinkiläisessä Massive Fergussons -yhtyeessä. Arikoski kutsuttiin The Voice of Finland -ohjelman toisen tuotantokauden Villi kortti -vaiheeseen, jossa hän karsiutui.


title: Juha Arikoski

text: 1995 Arikoski sai Suomen nuorisoteattereiden liiton huomionosoituksen Olavin nimiroolista Jyväskylän Survo-Korpelan Kulissi -teatterin musiikkinäytelmässä Laulu tulipunaisesta kukasta. Samana vuonna hän pelasi amerikkalaista jalkapalloa hyökkäyksen (OT) ja puolustuksen (DT) linjamiehenä Jyväskylän Rangersissa (nykyisin Jyväskylän seudun Jaguaarit).


title: Juha Arikoski

text: Juha Arikoskella on SM-mitaleja mm. opiskelijoiden karate- (kumite) ja erätaitokilpailusta sekä Reserviläisurheiluliiton 40-vuotisjotoksen sotilas- ja maastotaitokilpailujen Sandels-sarjan voitto vuodelta 2010.


title: Juha Arikoski

text: Hänellä on kaksi sisarusta: konserttipianisti (MuM), swingtanssin opettaja Kati Arikoski ja lastentautien (gastroenterologia sekä nefrologia) erikoislääkäri (LT) Pekka Arikoski. Arikoskella on kaksi lasta (1997 ja 2000). 2006–2010 hän oli naimisissa iskelmälaulaja Virve Rostin kanssa.


title: Brygos-maalari

text: Nimellä Brygos-maalari tunnetaan attikalainen punakuviomaalari, joka työskenteli noin vuosina 490–480 eaa. Ateenassa. Hänen tekemikseen lasketaan parisataa pienikokoista astiaa, joissa oli usein mytologisia aiheita. Hän kuvasi mielellään suuria eeppisiä tapahtumia ja enteili teoksissaan jo klassista tyyliä. Hänen teoksensa ovat tunnettuja erityisesti dramaattisesta vaikutelmastaan.


title: Kristillinen sionismi

text: Kristillinen sionismi on eräiden kristittyjen uskomus ja oppirakennelma, jonka mukaan juutalaisten paluu Pyhään maahan ja nykyisen Israelin valtion syntyminen vuonna 1948 ovat merkkejä Raamatun profetioiden täyttymisestä. Kristillisellä sionismilla on yhteyksiä sitä edeltäneeseen 1800-luvun länsimaiseen kristilliseen ja yhteiskunnalliseen liikkeeseen, joka edisti juutalaisten asuttamista Pyhään Maahan (restoraatio). Poliittisesta näkökulmasta kristillinen sionismi on aate, joka perustelee Israelin ja Yhdysvaltojen valta-aseman Lähi-idässä.


title: Kristillinen sionismi

text:
Kristilliselle sionismille tyypillinen uskomus on, että juutalaisten kokoaminen Israeliin on edellytyksenä Jeesuksen toiselle tulemiselle. Tämä käsityskanta liittyy läheisesti teologiseen dispensationalismiin. Monien Protestanttisten kirkkojen piirissä on uskonpuhdistuksesta asti ollut yleinen käsitys, että kristittyjen tulee aktiivisesti tukea juutalaisten paluuta Israeliin ja heidän kääntymistään kristityiksi. Käsite "kristillinen sionismi" itsessään syntyi 1900-luvun puolivälissä.
Kristityt sionistit uskovat, että juutalaiset ovat edelleen Jumalan valittu kansa yhdessä kristittyjen kanssa (). Tämän vuoksi kristityt sionistit ovat sionismin kannattajia ja tukijoita. Toisin kuin sionismi (joka on juutalaisten poliittinen kansallisuusliike) kristillinen sionismi on uskonnolliselta pohjalta rakentuva ideologia.


title: Kristillinen sionismi

text: Ajatus juutalaisten paluusta Pyhään Maahan sai alkunsa uskonpuhdistuksessa Raamatun kansankielisten käännösten myötä erityisesti Englannissa puritaanien keskuudessa. Ennen sionismin syntyä puhutaan restoraatiosta, juutalaisten paluusta. Englanninkielisen Raamatun kirjaimellinen tulkinta kristillisen sionismien kannattajien näkemyksen mukaan todistaa, että Jumala pitää voimassa erityisen suhteensa juutalaisiin. Erityisesti tämä perustuu Roomalaiskirjeen 11. lukuun ():


title: Kristillinen sionismi

text: "Kysyn siis: ei kai Jumala ole hylännyt omaa kansaansa? Ei toki! Olenhan minäkin israelilainen, Abrahamin jälkeläinen, Benjaminin heimoa. Ei Jumala ole hylännyt kansaansa, jonka hän edeltäkäsin on valinnut.


title: Kristillinen sionismi

text: 11. luku jatkuu kertomuksella oksastetusta oliivipuusta, jota tulkitaan niin, että juutalaiset tulevat oksastetuiksi jaloon öljypuuhun so. palautetuiksi Israelin maahan (.


title: Kristillinen sionismi

text: Kristillisen sionismin oppien raamatulliset perusteet juutalaisten asemasta perustuvat profeetallisiin ja didaktisiin teksteihin. Profeetallisten tekstien katsotaan kuvailevan väistämättömiä Israelia koskevia tulevaisuuden tapahtumia tulkittuina siten, että patriakka Jaakobin jälkeläiset tarkoittavat juutalaisia ja Juuda uskovaisia juutalaisia. Kirjaimellisen tulkinnan mukaan profetioiden mukaan Pyhällä Maalla tulee olla juutalainen valtio, joka hallitsee hallitsee Jumalan Abrahamille Raamatussa lupaamia alueita. Tämän profetian katsotaan usein täyttyneen nykyisen Israelin valtion synnyttyä. Uuden testamentin kirjeiden didaktisten tekstien tulkitaan sisältävän profetioiden tapahtumien ja niiden merkityksen selityksiä.


title: Kristillinen sionismi

text: Keskeisimpiä kristillisen sionismin käyttämiä profetioita ovat Vanhan testamentin profeettojen ennustukset Danielin kirjassa, Jesajan kirjassa, Hesekielin kirjassa sekä Uudessa testamentissa Johanneksen ilmestys. Näissä Raamatun kirjoissa kuvataan lopun ajan tapahtumia. Johanneksen ilmestys kuvaa alkukristittyjen eskatologisia käsityksiä, joita on tulkittu monin eri tavoin. Katolinen kirkko ja useimmat suuret kirkkokunnat korostavat opetuksissaan Johanneksen ilmestyksen vertauskuvallista luonnetta. fundamentalistisessa tulkinnassa, johon kristillinen sionismi usein pohjautuu, Johanneksen ilmestys tulkitaan kuitenkin profetiaksi, joka kertoo tulevaisuuden ja lopun aikojen tapahtumista.


title: Kristillinen sionismi

text: Epistolateksteistä kristillinen sionismi käyttää roomalaiskirjeen 11. luvun jaetta (): "...paatumus, joka on kohdannut osaa Israelin kansasta, kestää siihen asti kun muista kansoista koottava määrä on tullut täyteen.") lisäksi erityisesti "...ja ne ovatkin tämän heille velkaa. Jos kerran pakanuudesta kääntyneet ovat päässeet osallisiksi Jerusalemin pyhien hengellisistä aarteista, heillä on puolestaan velvollisuus auttaa näitä aineellisesti." sekä Heprealaiskirje, joka kuvailee juutalaisuuden historiaa ja asemaa kristillisessä maailmanajassa.


title: Kristillinen sionismi

text: Kristillisessä teologiassa on perinteisesti katsottu, että edellisissä kohdissa esitettyjä näkemyksiä tasapainottavat muut Raamatunkohdat, joiden sanoma näyttäisi olevan päinvastainen. Näitä ovat muiden muassa Jeesuksen opetus Matteuksen evankeliumissa, jossa Jumalan valtakunta annetaan niille jotka tuottavat sen mukaista hedelmää. Tätä vahvistavat heprealaiskirjeen ja 1. Pietarin kirjeen näkemykset, joiden mukaan kristillinen seurakunta on Jumalan valittu kansa. Jos Vanha Liitto oli Jumalan suhde juutalaisiin, Uusi Liitto koskee Paavalin mukaan kaikkia Jeesukseen uskovia: "Yhdentekevää, oletko juutalainen vai kreikkalainen, orja vai vapaa, mies vai nainen, sillä Kristuksessa Jeesuksessa te kaikki olette yksi."().


title: Kristillinen sionismi

text: Monet kristityt sionistit uskovat, että juutalaisten kääntyminen kristityiksi on Jeesuksen toisen tulemisen edellytys. Kaikki eivät kuitenkaan jaa tätä näkemystä. Poikkeavalla kannalla on esimerkiksi amerikkalainen John Hagee. Juutalaisten kääntymys eskatologisena tapahtumana ei myöskään kuulunut 1800-luvun restoraatioliikkeen perustajan William Eugene Blackstonen näkemyksiin.


title: Kristillinen sionismi

text: Sekä sionistiset, että anti-sionistiset näkemykset ovat saaneet vaikutteita Johanneksen ilmestyksestä, jossa vieseti Filadelfian seurakunnalle kuuluu: "Niinpä minä annan sinulle väkeä Saatanan synagogasta, niitä valehtelijoita, jotka sanovat itseään juutalaisiksi vaikka eivät ole. Minä panen heidät tulemaan luoksesi ja kumartumaan maahan jalkojesi edessä, ja he ymmärtävät silloin, että sinä olet minun valittuni." (). Tämä kohta loukkaa sionistisia juutalaisia, jotka muuten yleensä löytävät yhteisiä intressejä kristittyjen sionistien kanssa, jotka tukevat juutalaisvaltiota Pyhällä Maalla. Jae on kuitenkin keskeinen perusta kristillisen sionismin eskatologiselle näkemykselle.


title: Kristillinen sionismi

text: Isossa Britanniassa David Pawsonin näkemyksen mukaan juutalaisten paluu Pyhään Maahan on Raamatun profetioiden mukainen tapahtumakulku ja krisittyjen tulee teologisista syistä tukea juutalaisvaltiota - ei kuitenkaan ehdoitta. Hänen käsityksensä mukaan profetiat myös kirjaimellisesti tarkoittavat Israelia - eivät esimerkiksi kristillistä kirkkoa, kuten korvausteologia väittää. Hän kuitenkin arvostelee amerikkalaisperäisiä dispensationalismin näkemyksiä.


title: Kristillinen sionismi

text: Amerikkalaisen dispensationalistisen teologian mukaisesti Jeesus ei voi palata maan päälle ennen kuin tiettyjä profetoituja tapahtumia. Kristillinen seurakunta tarjoaa pelastuksen pakanoille, mutta juutalaisille Jumala on varannut oman pelastustien, joka toteutuu lopun aikoina, jolloin kristillinen seurakunta temmataan ylös. Tätä näkemystä muotoili Cyrus Scofield (1843–1921). Hänen näkemyksensä mukaan Raamattu ennustaa juutalaisten paluun Pyhään Maahan ja Jerusalemiin. Scofieldin mukaan islamin pyhät paikat (Kalliomoskeija) tuhotaan ja kolmas temppeli rakennetaan Jerusalemiin. Tämä päättää kristillisen seurakunnan ajan, Antikristus saapuu ja uskovat tunnustuvat Jeesuksen Messiaaksi ja vastustavat Antikristusta.


title: Kristillinen sionismi

text: Dispensationalismi sai ilmaa siipiensä alle juutalaisen Israelin valtion syntyessä vuonna 1948. Fundamentalististen kristittyjen mielestä Raamatun profetioiden toteutumisesta saatiin nyt lukea sanomalehtien etusivuilta. Aatteen yhtymäkohdat ajan poliittisiin tapahtumiin, vaikuttivat kannattajiin niin, että näistä tuli Israelin valtion aktiivisa tukijoita. Eräs tunnetuimmista amerikkalaisista dispensationalisteista, Hal Lindsey, on esittänyt tulkinnan, että laakso Galileasta Eilatiin täyttyy verellä ja 144 000 juutalaista kääntyy Jeesuksen puoleen ja pelastuu. Muut juutalaiset ja naapurikansat tuhoutuvat suuressa Harmageddonin taistelussa.


title: Kristillinen sionismi

text: Yhdysvaltojen politiikassa kristillisellä sionismilla on merkittävä vaikutus erityisesti republikaanipuolueen poliitikkojen kautta, jotka kannattavat fundamentalistisia uskonnollisia näkemyksiä. Demokraattisessa puolueessa, missä valtaosa Amerikan juutalaisista vaikuttaa, Israelin tukemiseen liittyy vähemmän uskonnollisia sävyjä. Yhdysvaltojen uskonnollisen oikeiston piiristä on annettu jyrkkiä lausuntoja:


title: Kristillinen sionismi

text: Israelin vastustaminen on sama kuin asettuisi Jumalaa vastaan. Uskomme kirjoitusten ja historian todistavan, että kansakuntia kohdellaan sen perusteella miten ne kohtelevat Israelia.


title: Kristillinen sionismi

text: Kristillisten sionistien kansainväliseksi yhdyssiteeksi on muodostunut Jerusalemin kansainvälinen kristillinen suurlähetystö, joka on kristittyjen sionistien kansainvälinen järjestö. Myös Israelin hallitus on hiljaisesti tukenut järjestön toimintaa, koska se kanavoi kristittyjen tukea Israelin valtiolle muun muassa tukemalla Länsirannan siirtokuntien rakentamista. Järjestön kolmas kongressi Jerusalemissa julisti:


title: Kristillinen sionismi

text:
Kaikkivaltias Jumala valitsi muinaisen kansan Israelin, Abrahamin, Iisakin ja Jaakobin jälkeläiset, paljastaakseen suunnitelmansa maailman pelastamiseksi. He pysyvät Jumalan valittuina ja maailma ei voi pelastua ilman juutalaisia
Jeesus nasaretilainen on Messias, joka on luvannut palata Jerusalemiin, Israeliin ja maailmaan.
Juutalaisten kokoontuminen Israelin maahan (Eretz Israel) ja Israelin valtion syntyminen ovat Raamatun profetioiden täyttymys Vanhan ja Uuden testamentin mukaan
Kirjoitusten mukaan kristittyjen on kunnioitettava uskonsa heprealaisia juuria ja osallistuttava Jumalan suunnitelman toteuttamiseen. Tämä tarkoittaa kaikkien juutalaisten kokoamista yhteen ja Israelin valtion perustamista meidän aikanamme


title: Kristillinen sionismi

text: Suomessa lähellä kristillisen sionismin ajatusmaailmaa ovat erityisesti herätyskristilliset piirit Suomen evankelisluterilaisessa kirkossa sekä vapaista suunnista erityisesti helluntailaisuus. Kristillissionistiset järjestöt toimivat yleensä yhteiskristillisellä pohjalla. Niitä ovat Jerusalemin kansainvälisen kristityn suurlähetystön Suomen osasto ja Patmos Lähetyssäätiö.


title: Kristillinen sionismi

text: Evankelisluterilaisen kirkon puitteissa aktiivisesti toimivia järjestöjä, jotka tukevat Israelia ja kristillisen sionismin aatemaailmaa, on Israelin Ystävät, jonka tavoitteena on ""toimia Israelin "kansan ja valtion hengellisen, henkisen ja aineellisen jälleenrakentamisen edistämiseksi Jumalan sanan pohjalta"." Suomen Karmel-yhdistys tekee Suomessa julistustyötä pitämällä Evankeliumin lisäksi esillä Raamatun opetusta Israelin maan ja kansan keskeisestä asemasta Jumalan pelastushistoriassa. Tavoitteena on myös edistää suomalaisten ja israelilaisten ystävyyttä ja yhteistyötä. Järjestöt toimivat kirkossa tiiviissä yhteistyössä paikallisseurakuntien kanssa, käyttäen toiminnassaan muun muassa seurakuntien tiloja ja ilmoittaen tapahtumista seurakunnallisissa ilmoituksissa.


title: Kristillinen sionismi

text: Timo Stewart on pro gradu -tutkielmassaan päätynyt näkemykseen, että Suomen Kristillinen Liitto oli 1970-luvulla kristillissionistinen puolue, koska se puolueen lehdessä, kannattajiensa ja johtajiensa kautta ja ohjelmassaan otti voimakkaasti kantaa Israelin valtion puolesta uskonnollisin perustein.


title: Kristillinen sionismi

text: Pawsonin kriitikko Isossa Britanniassa on ollut erityisesti Stephen Sizer, joka on kansainvälisesti tunnetuin kristillisen sionismin kriitikko. Kriitikkojensa mukaan kristillinen sionismi on teologisesti kestämätöntä, koska se kumoaa pelastuksen Jeesuksessa uuden liiton mukaan ja asettaa ehtoja Jeesuksen sovitustyölle. Käytännön sovellutuksena politiikassa se sulkee pois kristinuskon humaanien periaatteiden toteuttamisen Lähi-idässä. Paikalliset kirkot Pyhällä Maalla vaativat eskatologisten näkyjen kehittelyn sijaan kristittyjä toimimaan rauhantekijöinä ja vaalivan oikeudenmukaisuutta.


title: Kristillinen sionismi

text: Jerusalemin latinalainen patriarkka Michel Sabbah katolisesta kirkosta, syyrialais-ortodoksisen kirkon Jerusalemin patriarkka Swerios Malki Mourad, Lähi-idän episkopaalinen kirkko ja sen arkkipiispa Riah Abu El-Assal, sekä Jordanian ja Pyhän Maan evankelisluterilainen kirkko ja sen piispa Munib Younan julkaisivat vuonna 2006 yhteisen julistuksen, joka otti kantaa kristillistä sionismia vastaan. Kirkot edustavat Pyhän Maan paikallisia kristittyjä. Julistuksen mukaan kristillinen sionismi on väärää oppia, joka vääristää kristinuskon opetuksen rauhasta, armahduksesta ja oikeudenmukaisuudesta. Julistuksen mukaan Jumalaa vaatii oikeudenmukaisuutta kaikille ihmisille. Kristillinen sionismi käytännössä levittää rasismia ja imperialismia ja vaikeuttaa Lähi-Idän rauhanprosessia.


title: Kristillinen sionismi

text: Neuvoston yleiskokous julkaisi vuonna 2007 kannanoton, jonka mukaan kristillisen sionismin teologisisten näkemysten soveltaminen käytäntöön haittaa:


title: Ryhmävalinta

text: Ryhmävalinta on luonnonvalintaa, joka toimii ryhmän tasolla yksilön sijasta. Tällainen valinta tuottaa yksilön sijasta ryhmän etua edistäviä muutoksia. Alun perin Charles Darwinin evoluutioteoria perustui yksilön tasolla toimivaan valintaan.


title: Ryhmävalinta

text: Ryhmävalinnan ajatus esiteltiin selittämään etenkin altruismin olemassaolo luonnossa. Teorian suurin kehittäjä oli Vero Copner Wynne-Edwards, joka nosti sen kuuluisaksi. Teoria oli alun alkaen kyseenalainen ja aina 1960-luvun puolivälistä aina 1980-luvulle asti ryhmävalintaa pidettiin malliesimerkkinä virheellisestä evoluutioajattelusta. Myöhemmin teoria otettiin huomioon luonnonvalinnassa yhtenä tekijänä.


title: Ryhmävalinta

text:
Charles Darwin huomioi altruismin luonteen biologiassa jo teoksessaan "The Descent of Man, and Selection in Relation to Sex". Hän selitti ihmisten altruismin evolutiivisesti ryhmän tasolla tapahtuvan valinnan avulla. Hän huomioi samassa teoksessa myös sen, että jalosti toimivat yksilöt eivät jättäisi usein jälkeläisiä, koska saattoivat esimerkiksi uhrautua muiden puolesta. Darwin ehdotti sellaisten mekanismien kuin vastavuoroisuuden ja rankaisemisen selittävän altruismin esiintymisen. Altruismi olisi tällöin hyödyllistä yksilölle. Darwinin näkemys oli siten ennemmin yksilön kuin ryhmän tasolla toimiva. Darwin teki selväksi, että hänen mukaansa ryhmien välinen valinta oli vallitseva ihmisen moraalin synnyssä.
Ensimmäisenä ajatuksen varsinaisesta ryhmävalinnasta esitti Alfred Russel Wallace. Hänen mukaansa loppujen lopuksi luonnonvalinta toimi ryhmien välillä. Wallace puhui kuitenkin vain ihmisryhmistä, joissa sellaiset tekijät kuten altruismi, uhrautuminen ja lojaalius olisivat ylivertaisen ryhmän ominaisuuksia.


title: Ryhmävalinta

text: Ryhmävalinnan ajatuksen eläimille esitti brittiläinen biologi Vero Copner Wynne-Edwards artikkelissaan "Animal Dispersion in Relation to Social Behavior". Ajatusta popularisoi edelleen Robert Ardrey kirjassaan "The Social Contract". Wynne-Edwards alkoi ajatella ryhmävalintaa 1920-luvulla ja julkaisi teoriansa vuonna 1955 Baselissa konferenssissa. Vuonna 1962 hän julkaisi artikkelinsa ryhmävalinnasta. Wynne-Edwards argumentoi yksilön tasolla tapahtuvan valinnan olevan riittämätön selittämään luonnossa esiintyviä sosiaalisia ja altruistisia piirteitä, jotka eivät lisää yksilön kelpoisuutta. Wynne-Edwardsin mukaan eläimet rajoittavat lisääntymistään, jotteivät kuluttaisi paikallista ruokavarastoa kokonaan. Hänen mukaansa, jos kaikki ryhmän yksilöt lisääntyisivät suurimmalla mahdollisella tahdilla, ryhmä kuluttaisi nopeasti ravinnon loppuun ja kuolisi sukupuuttoon. Tämä taas voitaisiin estää yhteisellä lisääntymisen rajoittamisella.


title: Ryhmävalinta

text: Ardrey esitti, että valinta toimii kyllä jokapäiväisissä tilanteissa yksilön tasolla, mutta sen lisäksi myös yhteisön tasolla suosien yhteisön selviytymistä suosivia piirteitä. Hän antoi esimerkiksi paviaanin, joka on hyökkäyksen kohteena ja jota ryhmän johtaja silti puolustaa oman henkensä uhalla. Toisena esimerkkinä hän mainitsi ylivoimaistakin armeijaa vastaan käyvät nuoret miehet sodassa. Ardrey piti merkittävänä juuri sitä, että ryhmävalinta voisi selittää eläinten lisääntymisen itsesääntelyn.


title: Ryhmävalinta

text: Ryhmävalinta joutui nopeasti myös kovan kritiikin alaiseksi. Merkittäviä sen kritisoijia olivat muun muassa David Lack, John Maynard Smith ja George C. Williams. 1970-luvulla geenikeskeinen evoluutionäkemys, sukulaisvalinta, Richard Dawkinsin "Geenin itsekkyys" (1976) ja Edward O. Wilsonin "" (1975) näyttivät ratkaisseen altruismin ongelman ryhmävalinnan tappioksi ja selittävän mekanismit ilman tarvetta käyttää ryhmän tasolla toimivaa valintaa. Etenkin Williamsin kirja "Adaptation and Natural Selection" (1966) asetti evoluutiobiologian keskittymään geenin tasolle. 1960-luvun puolivälistä aina 1980-luvulle asti ryhmävalintaa pidettiin malliesimerkkinä virheellisestä evoluutioajattelusta.


title: Ryhmävalinta

text: Sekä "Itsekkäästä geenistä" että "Sociobiologysta" tuli nopeasti bestsellereitä, mutta kaikki eivät olleet silti vakuuttuneita. 1980-luvulla ryhmävalinnan ajatus lähti uudestaan nousuun. Yksi merkittävimmistä vaikuttajista oli David Sloan Wilson, joka näytti, että vaikka altruisti menettäisi kelpoisuuttaan ryhmän egoisteihin nähden, ryhmien välisen kelpoisuuden vaihtelu voi olla merkittävämpi tekijä luonnonvalinnassa. Tällöin ryhmävalinta ajaisi yksilön tasolla toimivan valinnan yli. Cohen ja Eshel (1976) sekä Matessi ja Jayakar (1976) näyttivät mallit, jotka esittivät selvästi, kuinka ryhmävalintaa voi tapahtua luonnossa ja että se ei välttämättä edes ole kovinkaan harvinaista. He vaihtoivat altruismin alkuperäisen määritelmän kelpoisuuden absoluuttisesta heikkenemisestä ryhmän sisällä tapahtuvaan suhteelliseen heikkenemiseen. Lisäksi Michael J. Wade (1976, 1980) teki laboratoriokokeita, jotka todensivat vahvan kausaliteetin ryhmävalinnalla annetussa populaatiossa. Vuonna 1986 Wynne-Edwards julkaisi vielä toisen ryhmävalinnan teoriaa käsittelevän kirjansa "Evolution Trough Group Selection", joka otettiin hiljaisuudessa vastaan. Kirjassa hän muokkasi alkuperäistä teoriaansa vielä yhteensopivammaksi Wilsonin ja Waden tutkimusten kanssa.


title: Ryhmävalinta

text: 1980-luvun alun jälkeen biologifilosofit liittyivät ryhmävalinnan ympärillä liikkuvaan väittelyyn. Asteittain ryhmävalinnasta tuli vallitseva näkemys tieteen filosofiassa. Evoluutiobiologiassa asia oli taas aivan päinvastoin: geenikeskeinen näkymä oli yhä dominoiva näkemys. E. O. Wilson on piti alun perin sukulaisuutta ainoana tekijänä altruismin synnyssä, mutta on sittemmin tarkentanut näkemyksiään ryhmävalintaa suosivammaksi. Kiista yhteistyön synnystä ryhmävalinnan seurauksena on yhä hyvinkin voimakkaasti elossa biologiassa ja filosofiassa. Vaikka osa biologeista pitää yhä kiinni äärinäkemyksistään, yhä suurempi osa on niin sanotun "monitasovalinnan" kannalla. Tässä teoriassa tiedostetaan niin geenin, yksilön kuin ryhmänkin tasolla toimivan valinnan merkitys.


title: Ryhmävalinta

text: Ryhmävalinnan perusteena on se, että ne populaatiot, joiden yksilöillä on ryhmää hyödyttäviä alleeleja, pärjäävät ympäristössään muita populaatioita paremmin. On esimerkiksi esitetty, että ne populaatiot, joissa on ryhmän puolesta uhrautuvia yksilöitä, eivät olisi niin herkkiä kuolemaan sukupuuttoon.


title: Ryhmävalinta

text: Ryhmävalinnalla koetetaan selittää etenkin eri eläinlajeilla esiintyvää altruismia, eli sitä, miksi eri eläimet näyttävät toimivan altruistisesti edistääkseen ryhmän etua. Toinen piirre, jota ryhmävalintaa käytetään selittämään, on ryhmien muodostaminen ja sosiaalisuus.


title: Ryhmävalinta

text: Kulttuurista ryhmävalintaa pidetään yhtenä syynä siihen, että ihmiset harrastavat yhteistyötä niin suuressa mittakaavassa ja että yhteistyön toiminta on niin erilaista kuin muilla hyvin sosiaalisilla eläimillä. Ihmisten yhteiskunnat perustuvat yhteistyölle muiden kuin sukulaisten kesken, kun taas sukulaisuus on perimmäisenä syynä sellaisilla eläimillä kuten aitososiaaliset hyönteiset.


title: Ryhmävalinta

text: Ryhmävalinnan toimiminen edellyttää, että ryhmä on oikea entiteetti eikä vain keinotekoinen joukko yksilöitä. Sukulaisvalinnan tapauksessa on helppoa selvittää mikä on "ryhmä", mutta yleisemmän ryhmävalinnan tapauksessa tilanne ei ole sama. Ryhmien pitäisi olla toisistaan eristäytyneitä lisääntymisjoukkoja. Tämä on ainoa tapa säilyttää tarpeeksi suuri geneettinen varianssi ryhmien välillä, jotta valinta toimisi suuremmin ryhmän kuin yksilön tasolla. Ihmisillä tämä vaatimus ei täyty kovinkaan hyvin.


title: Ryhmävalinta

text: Paikallisten ryhmien täytyy erota toisistaan globaalisti valittavan piirteen suhteen. Jos kaikkien ryhmien koostumus jonkin piirteen suhteen on sama, ei ryhmien välille voi muodostua eroja sen seurauksena. Ryhmien täytyy olla myös lyhytaikaisia. Tämä ehto ei tosin välttämättä ole kaikkein tärkein. Jokaisen ryhmän tuottavuuden pitää olla positiivinen funktio siitä osasta yksilöitä, jotka kantavat globaalista valittavaa piirrettä.


title: Ryhmävalinta

text: Jotta ryhmävalinta voittaisi yksilövalinnan, täytyy ryhmän jäsenien koostua sukulaisista ainakin jossain määrin. Muuten on hyvin epätodennäköistä, että ryhmä eroaisi toisesta tarpeeksi. Tämä sekoittaa ryhmävalinnan sukulaisvalintaan. On kuitenkin mahdollista, että ryhmävalinta voi olla tehokasta ilman, että ryhmän jäsenillä on yhteisiä esivanhempia. On kuitenkin epätodennäköistä, että mikään tällainen prosessi olisi tarpeeksi tehokas tuottamaan mitään merkittävää luonnossa esiintyvää.


title: Ryhmävalinta

text: Ryhmävalinnan suurin ongelma on yksilöiden hyväntahtoisuuden hyväksikäyttö. Voidaan kuvitella ryhmä, jossa kaikki yksilöt ovat hyväntahtoisia ja ajattelevat vain ryhmän etua. Näin homogeeninen ryhmä voi menestyä ja pysyä hyväntahtoisena. Jos kuitenkin ryhmään tulee yksikin yksilö, joka on itsekäs ja kieltäytyy uhrautumasta ryhmän puolesta, tämä selviää muita ryhmän yksilöitä paremmin. Tämän takia luonnonvalinta suosii tämän yksilön geenejä ja lopulta itsekkäät yksilöt valtaavat altruistisen ryhmän.


title: Ryhmävalinta

text: Wynne-Edwards piti yhtenä ryhmävalinnan perusteena sitä, että eläimet hillitsevät lisääntymistään ja saattavat pitää reviirinsä suurena, vaikka pärjäisivät pienemmälläkin. George C. Williams piti tällaista toimintaa kuitenkin vain oman kelpoisuutensa ja mahdollisesti myös sukulaistensa kelpoisuuden pitkäaikaisena maksimointina. Yksilölle voi esimerkiksi olla edullista pitää oma lisääntymismääränsä käänteisenä populaation tiheyteen nähden. Voi olla myös parempi puolustaa yhteisölle kuuluvia alueita, joita ne eivät itse tarvitse tavallisina vuosina, sillä juuri nämä alueet voivat olla elintärkeitä huonoina vuosina.


title: Ryhmävalinta

text: Useissa tapauksissa on osoitettu, että jokin altruistinen tai yhteistyömäinen piirre on voinut syntyä ryhmävalinnan seurauksena. Monessa tapauksessa on kuitenkin jälkeenpäin todettu, että sama piirre on selitettävissä sukulaisvalinnalla tai muutoin.


title: Ryhmävalinta

text: Biologi Richard Dawkinsin mukaan ryhmävalinnalla on suuri vetovoima sen ideaalisuuden takia: se vetoaa ihmisten moraalisiin ja poliittisiin tavoitteisiin, sillä vaikka ihmiset toimivat usein itsekkäästi, he kuitenkin ihailevat ihmisiä, jotka toimivat altruistisesti asettaen yhteisön edun omansa edelle.


title: Ryhmävalinta

text: Evoluutiobiologit, peliteoristit ja antropologit ovat käyttäneet usean pelaajan vangin dilemmaa välineenä tutkia yksilövalinnan ja ryhmävalinnan suhdetta. Usean pelaajan vangin dilemmassa yksilöt voivat toimia tavoilla, jotka ovat J.B.S. Haldanen sanoin "sosiaalisesti arvokkaita, mutta yksilön kannalta epäedullisia". Vangin dilemmassa jokainen pelaaja voi "auttaa" tai "pettää". N:n pelaajan vangin dilemmassa pätee aina kaksi sääntöä: kaikki pelaajat pärjäävät paremmin jos kaikki auttavat kun jos kaikki pettävät sekä yksilölle on aina edullisempaa pettää kuin auttaa riippumatta toisten teoista. Yhden kierroksen peleissä kannattavin vaihtoehto on pettää aina, mutta monissa sosiaalisissa tilanteissa yksilön parhaaksi koituva teko riippuu toisten yksilöiden toimista.


title: Ryhmävalinta

text: Populaatiobiologit kuten Haldane ja Sewall Wright esittivät, että yhteistyö kehittyy todennäköisimmin sellaisissa populaatioissa, joissa sosiaalinen kanssakäyminen tapahtuu suhteellisesti pienissä alapopulaatioissa. Alapopulaatioissa pitää olla satunnaista, mutta suhteellisesti pientä migraatiota keskenään. Tämän ehdotuksen tutkimista varten kehitettiin luokka dynaamisia malleja, joita kutsutaan "heinäpaalimalleiksi". Heinäpaalimalleissa satunnainen ryhmä muodostaa sisäisiä ryhmiä, joissa toisissa on enemmän yhteistyöhalukkaita kuin toisissa. Vaikka kaikki yhteistyöhalukkaat saavat vähemmän jälkeläisiä kuin ryhmänsä pettäjät, kaikki yhteistyöhalukkaimman ryhmän jäsenet lisääntyvät muita ryhmiä nopeammin. Tällaisilla malleilla voidaan tutkia ehtoja, joilla yhteistyön etu ryhmälle voi voittaa itsekkyyden edun yksilölle. Yhteistyön etua voi lisätä myös se seikka, että tulevaisuudessa yhteistyöhaluisella voi olla suurempi todennäköisyys päästä pelaamaan kaltaisensa kanssa.


title: Replikaattori

text: Replikaattori eli kopioituja on mikä tahansa itseään kopioiva olio. Replikaattori voi tarkoittaa seuraavia asioita:


title: Puistoblues

text: Puistoblues on jokavuotinen Järvenpäässä järjestettävä blues-festivaali. Kokonaiskäyntimäärän perusteella viisipäiväinen Puistoblues on Suomen neljänneksi suurin festivaali. Vuonna 2011 Puistobluesin eri tapahtumiin osallistui 119 000 festivaalivierasta.


title: Puistoblues

text: Puistoblues-festivaalin taustalla on yhdistys nimeltä Järvenpään Blues-Jazz Diggarit ry. Yhdistys sai alkunsa 1. marraskuuta 1977 noin kahdenkymmenen roots-musiikista innostuneen järvenpääläisen päättäessä perustaa sen. Seuraavana kesänä sai alkunsa Puistoblues, joka on edelleen yhdistyksen toiminnan kulmakivi. Ensimmäinen Puistoblues järjestettiin 19. elokuuta 1978.


title: Puistoblues

text: Festivaalin pääkonsertissa ovat esiintyneet muun muassa Taj Mahal 1981, Albert Collins 1982, Robert Cray 1986, John Lee Hooker ja Bo Diddley 1991, Lynyrd Skynyrd ja The Band 1996, Carlos Santana 1998, B. B. King 2000, Johnny Winter 2007 sekä ZZ Top 2010.


title: Puistoblues

text: Tapahtuma on järjestetty alusta alkaen talkootyönä, ja Puistoblues on nykyään Suomen suurin talkoovoimin järjestetty festivaali. Viisipäiväiseen tapahtumaan kuuluu Järvenpään Vanhankylänniemessä järjestettävän pääkonsertin lisäksi ilmaisia katukonsertteja, lastentapahtumia sekä klubeja.


title: Puistoblues

text: Vuonna 2010 Puistobluesin liput myytiin ensimmäistä kertaa tapahtuman historiassa loppuun jo etukäteen.


title: Norrköpingin kunta

text: Norrköpingin kunta () on Itä-Götanmaan läänissä sijaitseva Ruotsin kunta. Maakuntajaossa se kuuluu Itä-Götanmaahan ja Södermanlandiin. Kunnan keskustaajama on Norrköping.


title: Norrköpingin kunta

text: Kunnan maapinta-ala on 1 495,52 neliökilometriä (1.1.2016) ja asukasluku 137 035 henkeä (31.12.2015).


title: Norrköpingin kunta

text: Vuonna 2007 kunnassa oli 348,62 km² peltoa, joten saman ajankohdan maapinta-alaan vertaamalla saadaan peltojen osuudeksi 23,2 prosenttia kunnan maapinta-alasta.


title: Norrköpingin kunta

text: Nykyisen Norrköpingin alueella sijaitsi vuoden 1862 kuntauudistuksen jälkeen Norrköpingin kaupunki ja 25 maalaiskuntaa. Kaupungin rajojen ulkopuolelle kasvaneet asutuksen hallinnoimiseksi perustettiin kaksi taajaväkistä yhdyskuntaa: vuonna 1885 "Norrköpings norra förstad" ja vuonna 1900 "Borgs villastad". Vuonna 1917 Östra Enebyn maalaiskunta liitettiin kaupunkiin, jolloin ensimmäisenä mainittu yhdyskunta lakkautettiin. Vuonna 1918 liitettiin Sankt Johanneksen maalaiskunta, ja vuonna 1936 Borgin maalaiskunta, jolloin myös jälkimmäisenä mainittu yhdyskunta lakkautettiin.


title: Norrköpingin kunta

text: Vuoden 1952 kuntauudistuksessa muodostettiin kuusi "suurkuntaa" itse kaupungin lisäksi:Näistä Kolmården sai nimensä Itä-Götanmaan ja Södermanlandin rajalla sijaitsevan metsäalueen mukaan. Historiallisesti Kvarsebon katsotaankin kuuluvan Södermanlandin maakuntaan. Norsholm ja Skärblacka nimettiin kuntien alueilla sijaitsevien taajamien mukaan. Norrköpingin itäpuolella sijaitsevan Vikbolandetin niemimaan alueen länsi- ja itäosat muodostivat oman kuntansa.


title: Norrköpingin kunta

text: Jo vuonna 1962 Norsholm liitettiin Skärblackaan. Vuonna 1967 Västra ja Östra Vikbolandet yhdistettiin kunnaksi, jonka nimeksi tuli pelkkä Vikbolandet. Norrköpingin kunta muodostettiin 1971, jolloin Kolmården, Kvillinge ja Skärblacka liitettiin kaupunkiin. Nykyiset rajansa Norrköping sai vuonna 1974, jolloin siihen liitettiin vielä Vikbolandet.


title: Norrköpingin kunta

text: Kunnan vaakuna on entisen Norrköpingin kaupungin vanha vaakuna. Kaupunki on aiemmin käyttänyt myös toisennäköistä vaakunaa.


title: Norrköpingin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 2 340 Suomessa syntynyttä, mikä vastasi 1,8 prosenttia kunnan väestöstä.


title: Norrköpingin kunta

text: Vielä vanhempien vuoden 1984 lopun tietojen mukaan 7,9 prosenttia kunnan asukkaista oli ulkomailla syntyneitä. Tuolloin kunnassa asui 3 231 Suomessa syntynyttä, mikä vastasi 2,7 prosenttia kunnan väestöstä.


title: Norrköpingin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 182 277 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 32 000 kruunua.


title: Norrköpingin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Norrköpingin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Norrköpingin kunta

text: Kunnassa on 22 taajamaa, joiden osuus kunnan väestöstä vuoden 2010 lopussa oli 90,1 prosenttia. Taajamien ulkopuolella asui tuolloin 12 838 asukasta. Seuraavassa on lueteltu kunnan alueella sijaitsevat taajamat väkilukuineen:


title: Norrköpingin kunta

text: Kunnan keskustaajama on lihavoitu.


title: Norrköpingin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Norrköpingin kunta

text: Luettelossa mainituista taajamista Smedby on sittemmin kasvanut yhteen Norrköpingin taajaman kanssa.


title: Norrköpingin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Norrköpingin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Norrköpingin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Norrköpingin kunta on jaettu seuraaviin vaalipiireihin:


title: Norrköpingin kunta

text: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Norrköpingin kunnanvaltuustossa vuodesta 1973 lähtien.


title: Norrköpingin kunta

text: Vuodesta 2016 alkaen kunta on jaettu seuraaviin piireihin:


title: Norrköpingin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Norrköpingin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Linköpingin kunta

text: Linköpingin kunta () on Itä-Götanmaan läänissä sijaitseva Ruotsin kunta. Maakuntajaossa se kuuluu Itä-Götanmaahan. Kunnan keskustaajama on Linköping.


title: Linköpingin kunta

text: Kunnan maapinta-ala on 1 427,72 neliökilometriä (1.1.2016) ja asukasluku 152 966 henkeä (31.12.2015).


title: Linköpingin kunta

text: Kunnan alueella sijainnut Vretan luostari on nykyään raunioina, mutta muistoksi luostarista on jäänyt paikannimi "Vreta kloster".


title: Linköpingin kunta

text: Vuonna 2007 kunnassa oli 430,34 km² peltoa, joten saman ajankohdan maapinta-alaan vertaamalla saadaan peltojen osuudeksi 30,0 prosenttia kunnan maapinta-alasta.


title: Linköpingin kunta

text: Vuoden 1862 kuntauudistuksen jälkeen nykyisen kunnan alueella sijaitsi Linköpingin kaupunki ja 31 maalaiskuntaa. Vuonna 1894 Sankt Larsin kuntaa perustettiin Sankt Lars -niminen taajaväkinen yhdyskunta. Yhdyskunta ja koko kunta liitettiin Linköpingiin vuonna 1911.


title: Linköpingin kunta

text:
Vuoden 1952 kuntauudistuksessa alueelle muodostettiin seuraavat suurkunnat:
Linköpingin kuntamuoto oli kaupunki, ja kaikki muut olivat maalaiskuntia.


title: Linköpingin kunta

text: Askeby liitettiin Åkerbohon jo vuonna 1961. Landeryd puolestaan liitettiin Linköpingiin vuonna 1963 ja Kärna vuonna 1967. Vuoden 1971 kuntauudistuksessa siirryttiin yhtenäiseen kuntamuotoon ja muodostettiin nykyinen Linköpingin kunta yhdistämällä Linköpingin kaupunki, Vårdnäs, Södra Valkebo, Norra Valkebo, Vreta kloster ja Åkerbo.


title: Linköpingin kunta

text: Vuonna 1952 perustetuista kunnista Åkerbo sai nimensä historiallisen Åkerbon kihlakunnan mukaan. Norra ja Södra Valkebo puolestaan sijaitsivat Valkebon kihlakunnan pohjois- ja eteläosissa.


title: Linköpingin kunta

text: Nykyinen vaakuna on entinen Linköpingin kaupungin vaakuna. Myös Vreta klosterin maalaiskunnalla oli oma vaakuna.


title: Linköpingin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 914 Suomessa syntynyttä, mikä vastasi 0,6 prosenttia kunnan väestöstä.


title: Linköpingin kunta

text: Vielä vanhempien vuoden 1984 lopun tietojen mukaan 4,4 prosenttia kunnan asukkaista oli ulkomailla syntyneitä. Tuolloin kunnassa asui 1 040 Suomessa syntynyttä, mikä vastasi 0,9 prosenttia kunnan väestöstä.


title: Linköpingin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 189 815 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 50 000 kruunua.


title: Linköpingin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Linköpingin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Linköpingin kunta

text: Kunnassa on 20 taajamaa, joiden osuus kunnan väestöstä vuoden 2010 lopussa oli 89,4 prosenttia. Taajamien ulkopuolella asui tuolloin 15 581 asukasta. Seuraavassa on lueteltu kunnan alueella sijaitsevat taajamat väkilukuineen:


title: Linköpingin kunta

text: Kunnan keskustaajama on lihavoitu.


title: Linköpingin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Linköpingin kunta

text: Luettelossa mainituista taajamista kaikki ovat sittemmin kasvaneet yhteen Linköpingin taajaman kanssa.


title: Linköpingin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Linköpingin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Linköpingin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Linköpingin kunta on jaettu seuraaviin vaalipiireihin:


title: Linköpingin kunta

text: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Linköpingin kunnanvaltuustossa vuodesta 1973 lähtien.


title: Linköpingin kunta

text: Vuodesta 2016 alkaen kunta on jaettu seuraaviin piireihin:


title: Linköpingin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Linköpingin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Kopioituja (biologia)

text: Kopioituja on biologiassa mikä tahansa molekyyli tai muu biologinen olento, joka tekee kopioita itsestään.


title: Kopioituja (biologia)

text: Kopiotujat voivat olla joko käänteisiä, jolloin ne tekevät itsestään negatiivin, tai positiivisia, jolloin ne tekevät itsestään täysin samanlaisen kopion.


title: Kopioituja (biologia)

text: Kopioituminen voi olla täydellistä, jolloin kopioitujat eivät tee virheitä, mutta mikäli kopioituminen on epätäydellistä, kopioitujan jälkeläisten välille syntyy eroja. Tällöin jälkeläisiin vaikuttaa valinta, mikä johtaa evoluutioon.


title: Kopioituja (biologia)

text: Nykyään Maassa esiintyviä kopioitujia ovat RNA ja DNA.


title: Tomáš Fleischmann

text: Tomáš Fleischmann (s. 16. toukokuuta 1984 Kopřivnice, Tšekkoslovakia) on tšekkiläinen jääkiekkoilija, joka edustaa NHL-seura Chicago Blackhawksia.


title: Tomáš Fleischmann

text: Fleischmann on HC Vitkovicen kasvatti. Hän pelasi Tšekissä jääkiekkoa vuoteen 2002 asti. Kesällä 2002 Detroit Red Wings varasi hänet NHL:n varaustilaisuudessa vuorolla 63. Tämän jälkeen Fleischmann siirtyi pelaamaan juniorisarja WHL:n Moose Jaw Warriorsiin kahdeksi kaudeksi. Detroit myi helmikuussa 2004 Fleischmannin ja ensimmäisen kierroksen varausoikeutensa Washington Capitalsiin, josta se sai vaihdossa Robert Langin.


title: Tomáš Fleischmann

text: Kauden 2004–2005 Fleischmann pelasi AHL-liigan Portland Piratesissa. Ensimmäisen kerran Fleischmann pelasi NHL:ssä kaudella , tosin vain 14 ottelua. Samoin seuraavallakin kaudella hän pelasi suurimmaksi osaksi farmijoukkueessa, ja voitti Hersey Bearsissa AHL-liigan mestaruuden Calder Cupin. Kaudesta lähtien Fleischmann kuului Washingtonin vakiokokoonpanoon.


title: Tomáš Fleischmann

text: Marraskuussa 2010, kesken kauden , Washington myi Fleischmannin Colorado Avalancheen ja sai vaihdossa Scott Hannanin. Fleischmann ehti pelata Coloradossa vain 22 runkosarjaottelua ennen kuin joutui tammikuussa 2011 jättämään kauden kesken terveydellisistä syistä, kehkoista löytyneiden veritulppien vuoksi. Heinäkuussa 2011, ennen kautta , hän siirtyi Florida Panthersiin nelivuotisella sopimuksella.


title: Tomáš Fleischmann

text: Fleischmann pelasi Floridassa vajaa neljä kautta. Viimeisellä sopimuskaudella Florida kauppasi hänet Anaheim Ducksiin vaihdossa Dany Heatleyhin ja kolmannen kierroksen varausvuoroon.


title: Tomáš Fleischmann

text: Fleischmann on edustanut Tšekin jääkiekkomaajoukkuetta alle 18-vuotiaiden MM-kisoissa 2002, nuorten MM-kisoissa 2003 ja 2004, MM-kisoissa 2008 ja 2013, sekä talviolympialaisissa 2010.


title: Ron Huldai

text: Ron Huldai (; s. 26. elokuuta 1944) on israelilainen poliitikko. Hän on prikaatin kenraali, joka työskenteli Israelin ilmavoimissa vuosina 1963–1989. Hänestä tuli vuonna 1992 Herzliyan heprealaisen lukion rehtori. Vuonna 1998 hän nousi työväenpuolueen edustajana Tel Avivin pormestariksi. Hänet valittiin uudelleen 2003 ja 2008.


title: Ron Huldai

text: Huldai on myös Tel Avivin taidemuseon puheenjohtaja.


title: Moses Mabhida Stadium

text: Moses Mabhida Stadium on stadion Durbanin kaupungissa Etelä-Afrikassa. Stadion on nimetty edesmenneen Moses Mabhidan kunniaksi.


title: Moses Mabhida Stadium

text: Se oli yksi Etelä-Afrikan jalkapallon MM-kisojen stadioneista. Sen kapasiteetti MM-kisojen aikana oli 62 760 ja nykyään 54 000.


title: Hammer-on

text: Hammer-on on tapa soittaa kielisoitinta, yleisimmin kitaraa. Siinä painetaan sormi voimakkaasti otelautaa vasten, mikä aiheuttaa kyseisellä otelaudan nauhalla tai kohdalla sijaitsevan sävelen soimisen. Tällä tavoin kielisoittimella voidaan soittaa osa sävelistä näppäämättä yhtäaikaisesti kieltä värähtelemään toisella kädellä. Tämä helpottaa etenkin nopeiden melodioiden soittamista.


title: Hammer-on

text: Hammer-onin vastakohta on "pull-off", jossa kielen värähtely aiheutetaan vetäisemällä otekäden sormi nopeasti pois otelaudan nauhan tai kohdan päältä. Nopeaa hammer-on- ja pull-off-tyylin vuorottelua kahden sävelen välillä kutsutaan trilliksi.


title: Sterh

text: Sterh () on venäläinen kansainvälisen meripelastuksen COSPAS-SARSAT-järjestelmän tietoliikennesatelliitti. Satelliittien rakentaja on PO Poljot-yhtiö.